Die Welt: «Οι Γερμανοί αποφεύγουν την Ελλάδα» | Η καλύβα ψηλά στο βουνό\n27 Απριλίου, 2012 στις 8:15 μμ\n27 Απριλίου, 2012 στις 9:29 μμ\n27 Απριλίου, 2012 στις 10:01 μμ\nΦυσικά. Δεν υπάρχει κανένας απολύτως λόγος να φέρονται σαν κακομαθημένα ζωντόβολα. Γιατί η Ελλάδα είναι και φέτος ακριβώς ίδια με αυτή που ήταν πριν τρία χρόνια – τότε που τους άρεσε τρελά.\n27 Απριλίου, 2012 στις 10:02 μμ\n27 Απριλίου, 2012 στις 10:19 μμ\nΈχουν κι αυτοί σημαία όμως που την αγαπάνε. Και δεν τους αρέσει να τους την καίνε. Όπως δεν τους αρέσει να τους αποκαλούν ναζιστικά γουρούνια. Έχουν άδικο;\n27 Απριλίου, 2012 στις 10:35 μμ\nΗ λυση για να ξαναρθουν Γερμανοι και Γερμανιδες τουριστες και -μαλιστα- να μεινουν μερικοι μονιμα στην χωρα, ειναι να επαναληφθει η καλοκαιρινη συναδελφωση της δεκαετιας του 1965-1985.\n«…Εμφανίσθηκαν κινήματα εκφραζόμενα από ήδη υπάρχουσες επιτροπές, όπως :\nΟι μετρήσιμες, καταγεγραμμένες αποζημιώσεις, σύμφωνα με τις αποφάσεις που επιδίκασε η Διεθνής Διάσκεψη Ειρήνης των Παρισίων, και που οφείλει, η Γερμανία στη χώρα μας, ανέρχονται σε 162 δισεκατομμύρια ευρώ. Αυτά αφορούν επανορθώσεις για την καταστροφή της ελληνικής οικονομίας και τα αναγκαστικά δάνεια που σύναψε με την Ελλάδα. «H Γερμανία χρωστάει μεγάλα ποσά στην Ελλάδα από τραπεζικές πιστώσεις, χορηγηθείσες προς τις γερμανικές αρχές κατά το διάστημά του πολέμου και τις οποίες αρνείται να εξοφλήσει» είχε δηλώσει ο πρώην πρωθυπουργός Ξενοφών Ζολώτας.\nΣτο ποσό αυτό δεν περιλαμβάνονται οι αποζημιώσεις που οφείλει στους συγγενείς των θυμάτων της ναζιστικής κατοχής. Επίσης για τους συγγενείς των θυμάτων της ναζιστικής θηριωδίας σε ολόκληρη τη χώρα 100 ολοκαυτώματα πόλεων και χωριών και άμαχου πληθυσμού), όσοι δεν είχαν χάσει τα λογικά τους, μπορούσαν να προχωρήσουν σε αγωγές και να διεκδικήσουν τις αποζημιώσεις που δικαιούνται.\nΟι ελευθεριακοί στην εποχή τους, σχεδόν μεσήλικες πλέον, στην αρχή λίγο για την πλάκα του όλου θέματος, αλλά στη συνέχεια πιο σοβαρά μετά την φωτογραφία του εξωφύλλου και το κείμενο του Γερμανικού περιοδικού Focus συνέστησαν την επιτροπή αποζημίωσης Ελλήνων εραστών-επιβητόρων (τα kamakia) που το θέρος, επί μια εικοσαετία τουλάχιστον (1965-1985), δηλ. μέχρι την εμφάνιση του AIDS, εξυπηρετούσαν αδιακρίτως εκατοντάδες χιλιάδες Γερμανίδες κάθε ηλικίας, εμφάνισης και βάρους! Μάζεψαν ημίγυμνες και γυμνές φωτογραφίες, ερωτικά γράμματα-ομολογίες της απλήρωτης ηδονής που απήλαυναν οι Γερμανίδες τουρίστριες και της άψογης εκτέλεσης του ερωτικού καθήκοντος- πολλες φορές με οδύνη από τα kamakia ( με σχεδόν γερμανική ακρίβεια τα πιστόνια τους παλινδρομούσαν στους καλολαδωμένους κυλίνδρους BMW!) , δημιούργησαν μια μαύρη βίβλο που την ανάρτησαν στο διαδίκτυο.\nΔεν χρειάσθηκε και πολύ. Οι πραγματικοί Έλληνες gastarbeiter στην Δυτική Γερμανία, που το πρωί στην βάρδια τους βίδωναν εξαρτήματα στην αλυσίδα παραγωγής της VW ,OPEL κ.λ.π. , το βράδυ ικανοποιούσαν σεξουαλικά και δωρεάν σπιτονοικοκυρές και γειτόνισσες (την frau Hilda, Inge, Barbara,….), και στη συνέχεια έκαναν εστιατόρια και γύρισαν κονομημένοι, συγκεντρώθηκαν και συνέστησαν την επιτροπή αποζημίωσης Ελλήνων Gastarbeiter εραστών-επιβητόρων Δ. Γερμανίας (Compensation Committee der griechisch-Liebhaber Gastarbeiter Hengste W. Deutschland )…..»\nΠΩΣ ΞΕΠΕΡΑΣΤΗΚΕ Η ΟΙΚΟΝΟΜΙΚΗ ΚΡΙΣΗ ΤΗΣ ΧΩΡΑΣ (ΜΑΣ;) –PLAN B (Σχεδίασμα αφηγηματικού δοκιμίου ) Αδημοσιευτο.\n27 Απριλίου, 2012 στις 11:24 μμ\nδεν είναι όλοι οι Γερμανοί ίδιοι, είναι πολλοί αυτοί που έδειξαν σωστό πολιτικό κριτήριο για την Ευρώπη και για την Ελλάδα. Μια μεγάλη μερίδα τους όμως συμπεριφέρθηκε και συμπεριφέρεται σαν αφιονισμένος όχλος, υπό την καθοδήγηση άθλιων πολιτικών και ΜΜΕ. Ακριβώς σαν τους ηλίθιους Έλληνες που τους αποκαλούν ναζιστικά γουρούνια. Δεν ξέρω να έκαψαν Έλληνες γερμανικές σημαίες (πράξη απαράδεκτη) – έχω διαβάσει όμως ότι Γερμανοί νεοναζιστές σκοτώνουν μετανάστες, πράξη αποτρόπαια.\nΠροσωπικά δεν έχω κανένα κόμπλεξ για τη χώρα μου, για το λαό μου, για την Ευρώπη. Ξεκινώντας από αυτή την αφετηρία, έχω δικαίωμα να κριτικάρω αυστηρά τη βλακεία, όπου και όταν τη βλέπω. Ε, σε σχέση με την Ελλάδα οι Γερμανοί σαν χώρα, σαν πολιτική ηγεσία και σαν κοινή γνώμη, συμπεριφέρθηκαν άθλια, δηλαδή βλακωδώς. Ελπίζω η πραγματικότητα να τους φέρει σύντομα σε ένα πιο μετριοπαθή δρόμο.\n27 Απριλίου, 2012 στις 11:33 μμ\nΠάνο, είχα γράψει πριν λίγες εβδομάδες εδώ, σχολιάζοντας μια ανάρτηση, ότι η πολιτική των εθνών δεν μπορεί να ξεπεράσει το όριο της πρόσληψης του κόσμου από την συλλογικότητα. Το τι πιστεύουμε εσύ και γω ατομικά έχει μικρή σημασία. Σε αυτό το πλαίσιο λοιπόν δεκτή η κριτική σου. Και ορθή πιθανόν. Αλλά είναι μόνο για την εκτόνωση μας στο πληκτρολόγιο.\n27 Απριλίου, 2012 στις 11:36 μμ\nΕντάξει, αλλά έχει μια σημασία να λέμε τον… πόνο μας και εμείς οι Ευρωπαίοι 😉\n27 Απριλίου, 2012 στις 11:38 μμ\n27 Απριλίου, 2012 στις 11:40 μμ\nΗ παραδοσιακή αγορά της Γερμανίας είναι ένα θέμα(έστω κι αν τίποτε δεν θυμίζει τον Γερμανό τουρίστα της δεκαετίας του 80 ή του 90) που θέλει έναν προσεκτικό χειρισμό αλλά το παρόν και το μέλλον του ελληνικού τουρισμού δεν βρίσκεται σε αυτήν. ΠΧ μια πολύ σημαντική αγορά που μπορεί να αλλάξει άρδην τα δεδομένα είναι αυτή της Ρωσίας (που δεν έχει και τα δήθεν **ψυχολογικά των Γερμανών) Μιλάμε για 40-45 εκατ τουρίστες συνολικά απ τους οποίους μόνο το 1 εκ προβλέπεται να έρθει στην χώρα μας.\nΗ χώρας μας θα είναι και η πρώτη που θα ευνοηθεί τουριστικά από μια περεταίρω βελτίωση του βιοτικού επιπέδου στα βαλκάνια. Ακόμη και σήμερα οι τουρίστες από την Σερβία κατά κύριο λόγο αλλά και τα Σκόπια όπως και την Βουλγαρία δίνουν ανάσα ζωής σε τουριστικούς προορισμούς της Μακεδονίας και δη στην Χαλκιδική-τουλάχιστον στα καταλύματα (γιατί η δυνατότητα κατανάλωσης στον κλάδο του εμπορίου και της εστίασης είναι μέχρι σήμερα σημαντικά περιορισμένη )\n** «δήθεν» γιατί υπάρχουν και σοβαροί αντικειμενικοί λόγοι για την μείωση των αφίξεων από την Γερμανία μιας και η χώρα μας έπαψε προ πολλού (με την υιοθέτηση του €) να είναι οικονομικά ελκυστική για τον μέσο Γερμανό που προτιμά πλέον φτηνότερες αγορές. Δεν νομίζω βέβαια ότι θα επαληθευτούν τα σενάρια για μείωση της τάξεως του 30% αλλά μια μείωση της τάξεως του 8-10% (~200χιλ τουρίστες) σε σχέση με την περσινή χρονιά την θεωρώ φυσιολογική δεδομένου ότι άνοιξε ξανά η αγορά της Αιγύπτου, η Τσεχία και η Πολωνία παραμένουν αρκετά φθηνότερες, η Τουρκία απορροφά όλο και μεγαλύτερο μερίδιο (και όχι μόνο από τους Γερμανούς) και η Αυστρία παραμένει παραδοσιακός προορισμός τους.\nΊσως θα μπορούσαμε να αυξήσουμε σημαντικά το μερτικό μας στον ποιοτικότερο, απ την άποψη της κατανάλωσης, εναλλακτικό τουρισμό ή πχ από την αγορά της κρουαζιέρας που αυξάνεται με διψήφια νούμερα αλλά χρειάζονται υποδομές και πραγματική πολιτική βούληση για την ενίσχυση του κλάδου , προϋποθέσεις που δεν φαίνονται στον ορίζοντα.\n27 Απριλίου, 2012 στις 11:44 μμ\nΕχω πληρη επιγνωση οτι γραφω πολλα . Να περιοριστω λοιπον στην λυση του προβληματος.\n«Τελικά ο Βίλχελμ Ράιχ, που δεν συμμεριζόταν τη Φροϋδική άποψη πως τα σεξουαλικά ένστικτα είναι απαραίτητο να καταπιέζονται προσαρμοζόμενα στο πλαίσιο που θέτει ο πολιτισμός, είχε απόλυτο δίκιο. Πίστευε, πως οι πρωτογενείς (υγιείς) σεξουαλικές ορμές είναι συμβατές με την ειρηνική συνύπαρξη των ανθρώπων και κύρια προϋπόθεση για ουσιαστική κοινωνική πρόοδο. Έτσι οι αγγλομαθείς και οι ολίγοι γερμανομαθείς Έλληνες νέοι, κάθε καλοκαίρι, ήδη από το 1965, μόλις 20 έτη από τον πόλεμο και την γερμανική κατοχή, άρχισαν να εκτονώνουν τις καταπιεσμένες σεξουαλικές ορμές τους με χιλιάδες Γερμανίδες, πολλές απ’ αυτές συγγενείς Γερμανών εγκληματιών πολέμου, συμβάλλοντας – κατά πολύ- στην λήθη και στην ειρηνική συνύπαρξη μεταξύ των δυο λαών….»\nΥΓ Οσοι Ελληνες παντρευτηκαν Γερμανιδες η αντιθετα, ιδιαιτερα αν μενουν στην Ελλαδα, εχουν αποκτησει -πλεον- πολλα κοινα στοιχεια με τους Ελληνες.\n28 Απριλίου, 2012 στις 12:06 πμ\nΥπάρχει το εξής πρόβλημα : οι άλλοι και ιδίως οι Γερμανοί νομίζουν ότι οι συμφωνίες υπογράφονται για να τηρούνται.Αυτό δεν είναι η ελληνική αντίληψη και άρα οι συγκρούσεις είναι αναπόφευκτες.\nΘα πεί κάποιος ότι και άλλες ισχυρές χώρες και η Γερμανία παραβίασαν στο παρελθόν συμφωνίες.Αυτό όμως έγινε κατόπιν σχεδίου και επίσης προκάλεσε αντιδράσεις.\nΗ ελληνική ιδιαιτερότητα είναι ότι δεν υπάρχει σχέδιο.Πηγαίνουν και υπογράφουν συμφωνίες που δεν διαβάζουν,δεν υπολογίζουν τις συνέπειες,δεν ασχολούνται γενικά ούτε οι υπογράφοντες ούτε οι δημοσιογράφοι ούτε η ελληνική κοινή γνώμη που τυρβάζει περί άλλα (π.χ. Δουβλίνο ΙΙ).\nΌταν διαφανούν οι συνέπειες ακολουθεί εξέγερση στην Ελλάδα με βάση τα «ελληνικά δίκαια» που είναι ουσιαστικά ο τρόπος που βλέπει τα πράγματα ο ελληνικός λαός που ποτέ δεν πήρε στα σοβαρά τις συμφωνίες που υπέγραψε η κυβέρνηση του αλλά που τα άλλα συμβαλλόμενα μέρη νομίζουν ότι πρέπει να τηρηθούν εξ αυτού του λόγου.\nΜέχρι πρότινος με αυτή τη διαδικασία η Ελλάδα προκαλούσε προβλήματα στην περιοχή της στα Βαλκάνια αλλά από τη στιγμή που κακώς την έβαλαν στην ευρωζώνη προκάλεσε πρόβλημα σε όλη την Ευρώπη.\nΗ ευρωζώνη έχει κανόνες ,διαδικασίες και φυσικά η συμμετοχή εκεί δεν είναι υποχρεωτική για κανένα.Για τους Γερμανούς οι κανόνες αυτοί ήσαν ζωτικής σημασίας καθώς η μη τήρηση τους σήμαινε ότι θα πλήρωναν όλη την υπόλοιπη Ευρώπη εξ ου και ο σάλος.\nΩστόσο ο μεγαλύτερος πολιτικός τους,ο Βίσμαρκ τους είχε προειδοποιήσει με τη ρήση του για τα Βαλκάνια οπότε έχουν μέρος της ευθύνης.\n28 Απριλίου, 2012 στις 7:33 πμ\nοι ευθύνες των δικών μας είναι ανυπολόγιστες, αλλά δεν είναι αυτό το θέμα μας, αυτή τη στιγμή. Το θέμα μας είναι ότι οι ΗΠΑ και η Ιαπωνία ξεπληρώνουν το δημόσιο χρέος τους με επιτόκια ΚΑΤΩ ή ΚΟΝΤΑ στο 1% (χωρίς να υπολογίσουμε τη δυνατότητα υποτίμησης του νομίσματος μέσω «κοπής» νέου) ενώ οι δυστυχείς εταίροι των Γερμανών πληρώνουν 4, 5, 6% κλπ, ΧΩΡΙΣ να υπάρχει αντισταθμιστικός μηχανισμός (πχ ευρωομόλογο). Ο (γερμανικός) αυτός δρόμος είναι αδιέξοδος, καθώς ουσιαστικά επιβάλει την ύφεση, μειώνει το ΑΕΠ και αυξάνει το χρέος. Και ο δρόμος αυτός, πραγματικός Γολγοθάς για τις χώρες του Νότου, επιβλήθηκε επειδή έτσι το θέλουν οι Γερμανοί, εις βάρος των άλλων χωρών – για να μη μιλήσουμε για τους λαούς. Αντιθέτως, οι Γερμανοί κερδίζουν (ως τώρα) από αυτή την παράνοια και οικονομικά και πολιτικά.\nΚαι σα να μην έφτανε αυτό, μας «τιμωρούν» και σε επίπεδο τουριστικής προτίμησης – δηλαδή στον μοναδικό σχεδόν τομέα που έχουμε κάποιες δυνατότητες να πάρουμε μιαν ανάσα!\nΗ επίκληση της μη τήρησης των (λεόντιων) συμφωνιών έχει νόημα στο βαθμό που το ΝΔΣΟΚ αποδείχτηκε απολύτως ανίκανο να κάνει την οποιαδήποτε πραγματική αλλαγή στο δημόσιο και την οικονομία – πέρα από το να τα πνίξει, αμφότερα. Αλλά αυτό ΔΕΝ αναιρεί τις τεράστιες ευθύνες για τις Γερμανικές εμμονές / επιλογές, οι συνέπειες τω οποίων πλήττουν πλέον όχι μόνο τη χώρα γενικά, αλλά σχεδόν κάθε Έλληνα (και κάθε Ευρωπαίο του Νότου) προσωπικά – στο σπίτι του, στην οικογένειά του, στη δουλειά του (όταν υπάρχει).\nΌσο για τον Βίσμαρκ, γνωρίζεις πολύ καλά ότι στο τέλος έχασε – όπως συμβαίνει ΠΑΝΤΟΤΕ (στο τέλος) με τους Γερμανούς. Τυχαίο; 😉\n28 Απριλίου, 2012 στις 7:40 πμ\nΑυτός δεν έχασε.Φρόντισε να τα έχει πάντα καλά με τους Άγγλους και τους Ρώσους.Οι διάδοχοί του που το πήραν αλλιώς ναι,έχασαν.\n28 Απριλίου, 2012 στις 9:19 πμ\n«Φυσικά. Δεν υπάρχει κανένας απολύτως λόγος να φέρονται σαν κακομαθημένα ζωντόβολα. Γιατί η Ελλάδα είναι και φέτος ακριβώς ίδια με αυτή που ήταν πριν τρία χρόνια – τότε που τους άρεσε τρελά.»\nΗ εικόνα που έχει η ελλάδα σήμερα είναι τελείως διαφορετική.\nΠολλές φορές έχω ερωτηθεί από σοβαρούς γερμανούς πως είναι η ζωή στην ελλάδα, αν μπορείς να πας στη δουλειά σου με τις συνεχείς διαδηλώσεις και απεργίες. Επίσης έχω ακόμα ερωτηθεί αν οι έλληνες μισούν τόσο πολύ τους γερμανούς και πόσο επικίνδυνο είναι ένας γερμανός να επισκεφτεί την ελλάδα. Και όλα αυτά όχι από ανθρώπους που διαβάζουν την μπιλντ.\nΟι τζάμπα μαγκιές με το κλείσιμο λιμανιών, δρόμων κτλ, τις σβάστικες, τις καμένες σημαίες και όλα αυτά δεν είναι τελικά τόσο τζάμπα.\n28 Απριλίου, 2012 στις 9:57 πμ\nαυτοί οι «σοβαροί Γερμανοί» (που δεν διαβάζουν μπιλντ) μήπως σε ρωτούσαν κι αν τελείωσε ο 2ος παγκόσμιος πόλεμος στην Ελλάδα?\nείναι και οι Γερμανοί tour operator – που ονειρεύονται τιμές Τυνησίας – στο παιχνίδι λέμεεε\n28 Απριλίου, 2012 στις 10:15 πμ\nΕντάξει, όταν κάποιος θέλει να πάει διακοπές στο εξωτερικό, ακόμα και μικρή ανησυχία να έχει για τα αισθήματα αυτών που θα τον φιλοξενήσουν, είναι ένα κίνητρο να πάει αλλού.\nΌλα είναι θέμα ψυχολογίας που λέει και ο Αλέφαντος. 😉\n28 Απριλίου, 2012 στις 10:21 πμ\nσορυ αλλά τρίχες κατσαρές και πράσιν άλογα\nεδω οι άνθρωποι πάνε διακοπές και σκοτώνονται από ένα κάρο παλαβιάρηδες (στις χώρες της Αφρικής, της Ασίας, στο Ισραήλ ,στην Τουρκία μέχρι πριν λίγα χρόνια , από τσουνάμια από σεισμούς, από χιονοστιβάδες κλπ) αλλά μυαλό (και προτιμήσεις) δεν αλλάζουν.\nΗ χώρα μας ήταν , είναι και θα είναι ένας επίγειος παράδεισος από πάρα πολλές απόψεις . Ας μην παίρνουμε μέρος στα παιχνιδάκια των επαγγελματιών της αγοράς –ταχουν ξανακάνει πολλάκις στο παρελθόν θα τα κάνουν και στο μέλλον\n28 Απριλίου, 2012 στις 10:30 πμ\nΜήπως λόγω των γεγονότων στη Βόρεια Αφρική δεν επωφεληθήκαμε το 2011, μειώνοντας τις ζημιές ;\nΚαπετάνιε, επειδή φαίνεται να το έχεις μελετήσει το θέμα, υπάρχει πρόβλημα που θα έχει ουσιαστικές συνέπειες στην τουριστική μας βιομηχανία;\n28 Απριλίου, 2012 στις 10:31 πμ\nΑυτή είναι η προσωπική μου εμπειρία.\nΌταν ζεις 2.5 χιλιόμετρα μακριά και όταν ακούς το μόνο που ακούς για την ελλάδα είναι χρέη, ταραχές, ταλαιπωρία τότε δεν θέλει πολύ να βγάλεις τη λάθος εικόνα.\nΠάντως ούτε και εγώ θα πήγαινα διακοπές σε μια χώρα όταν η εικόνα που μου έδιναν τα μμε είναι αυτή της ελλάδας.\n28 Απριλίου, 2012 στις 10:43 πμ\nη μαλακία που μας δέρνει θα έχει (όπως και έχει) σημαντικές συνέπειες στην τουριστική μας βιομηχανία σχο.\nΕάν η Ελλάδα (με τις αιτίες αλλά και τις αφορμές να βρίσκονται ΚΑΙ στην κρίση) καταστεί χώρα φθηνού τουρισμού τότε την έβαψε η βιομηχανία μας.\nΗ συγκυρία σίγουρα επηρεάζει σε ένα βαθμό την τουριστική κίνηση αλλά σημασία έχει κανείς απαντά στις προκλήσεις των καιρών. Εάν μείνουμε κολλημένοι στο παρελθόν προσπαθώντας να επαναπροσεγγίσουμε αγορές που παρουσιάζουν αντικειμενικές δυσκολίες θα χάσουμε το μέλλον που βρίσκεται (όπως και σε κάθε πτυχή της ζωής μας και της επαγγελματικής μας σταδιοδρομίας ) στην ανακάλυψη των νέων αγορών.\n28 Απριλίου, 2012 στις 10:46 πμ\nΌχι, δεν νομίζω ότι μια ενδεχόμενη μείωση (~10%)-σε σχέση με την περσινή χρονιά μην το ξεχνάμε αυτό -στις αφίξεις των Γερμανών τουριστών θα μας επηρεάσει\n28 Απριλίου, 2012 στις 10:53 πμ\nΕίμαι μάλλον άσχετος με το θέμα, αλλά οι βασικές πηγές τουρισμού για την Ελλάδα είναι Ευρώπη και Βόρεια Αμερική.\nΠροφανώς με τη Ρωσία γίνονται βήματα και οι πλούσιοι Κινέζοι είναι στόχος. Αλλά δεν αμφισβητεί νομίζω κανένας ότι τα τουριστικά μας έσοδα σε μεγάλο βαθμό και για τα επόμενα χρόνια θα στηρίζονται στις παραδοσιακές αγορές.\n28 Απριλίου, 2012 στις 10:59 πμ\nπολύ σωστά μιλάς για την «εικόνα» η οποία, όμως, είναι σε πολύ μεγάλο βαθμό κατασκευασμένη από την άφρονα εθνικιστική ρητορία των Γερμανών πολιτικών και των γερμανικών ΜΜΕ. Δε διαφωνούμε επί της εικόνας, εγώ λέω ότι η εικόνα αυτή είναι ψευδής και παραπλανητική. Και άκρως επιζήμια για τη χώρα μας, σε ζωντανό χρήμα.\nΘα πληρωθούν ιστορικά αυτοί οι λογαριασμοί από τους Γερμανούς (η Νέμεσις ακολουθεί πάντοτε την Ύβριν) αλλά τι να το κάνουμε που εμείς στο μεταξύ θα τα έχουμε τινάξει…\n28 Απριλίου, 2012 στις 11:42 πμ\nΝαι Πάνο, κατασκευασμένη, αν το θέλεις. Όσο όμως είναι κατασκευασμένη και η αντίστοιχη εικόνα που υπάρχει γιαυτούς σε μας. Προσωπικά θα προτιμούσα να αρχίσω να επιρρίπτω ευθύνες δεξιά αριστερά αφού κάνω πρώτα το προσωπικό μου ταμείο και μετρήσω τις δικές μου ευθύνες. Και όταν τελειώσω, τότε να καταλογίσω το άνοιγμα που απομένει στους τρίτους. Διότι όσο δεν χρωστάμε εμείς στον κόσμο άλλο τόσο δεν μας χρωστάει και αυτός. Το τι ακούστηκε τα τελευταία δύο χρόνια στην Ελλάδα για τους Γερμανούς, και συνεχίζει να ακούγεται σε όλους τους τόνους και τις παραλλαγές, από χυδαιότητες χαμηλού επιπέδου μέχρι φαρμακερές δήθεν σοβαρές αναλύσεις, δεν περιγράφεται. Δικαίωμα μας λοιπόν να ασχημονούμε κατά των ξένων αλλά αλλοίμονο αν μας πιάσουν και αυτοί στο στόμα τους;\nΣε κάθε περίπτωση, σήμερα είναι αυτοί που πληρώνουν και αυτό είναι κάτι που πρέπει να το σταθμίσουμε υπέρ τους όταν στήσουμε τα εθνικά δικαστήρια για να αποφανθούμε για το εύλογο ή όχι των αισθημάτων τους. Και πληρώνουν με χρήματα που δεν μας έκλεψαν, όσο και αν θέλουμε να πιστεύουμε, για λόγους τόνωσης του ηθικού μας, το αντίθετο. Ότι έγινε δεκαετίες τώρα έγινε στα πλαίσια συμφωνιών και συμβάσεων στις οποίες προσήλθαμε όχι μόνο οικειοθελώς αλλά και με ιδιαίτερα μεγάλη χαρά και υπερηφάνεια για τον εξευρωπαϊσμό μας και την τοποθέτηση μας στους στενούς πυρήνες των ισχυρών. Και ας μην μιλήσουμε για τις πολεμικές αποζημιώσεις και τα λοιπά. Διότι τα θυμηθήκαμε μάλλον σε κακή ώρα, συνδέοντας τα με την παρούσα κρίση, πράγμα που δείχνει συμπεριφορά κακομαθημένου παιδιού που προσπαθεί να αποφύγει τον καταλογισμό των ευθυνών του. Ας είμαστε για λίγο ειλικρινείς. Δεν χρεοκοπήσαμε σήμερα, μετά από δύο δεκαετίες προκλητικής για το ανάστημα μας ευμάρειας, επειδή δεν μας αποζημίωσε η Γερμανία για τα του πολέμου. Να δεχθώ ευχαρίστως ότι μας χρωστάνε. Αλλά στο πλαίσιο μιας άλλης συζήτησης που δεν θα δηλητηριάζεται από την συσχέτιση της με την σημερινή μας κατάντια και τις συναισθηματικές εξάρσεις που αυτή δημιουργεί. Ας μιλήσουμε λοιπόν για το παρόν όπως διαμορφώθηκε τα τελευταία 20 χρόνια και παράλληλα, πολιτισμένα και με αξιοπρέπεια, ας θέσουμε και τα υπόλοιπα ζητήματα. Η λογική «ναι αλλά και σεις μας χρωστάτε από κάπου αλλού και επειδή δεν μας πληρώνετε καταντήσαμε έτσι» οδηγεί μόνο στην ενίσχυση των στείρων και επικίνδυνων αντιπαραθέσεων.\nΚαι τέλος, το τι θα κάνει φέτος ή του χρόνου ή Γερμανία στις διακοπές της δεν ρυθμίζεται από σκοτεινά κέντρα αποφάσεων και από κεντρικές πολιτικές της Μέρκελ και του επιτελείου της. Αντίθετα είναι η συνισταμένη των χαοτικών συμπεριφορών δεκάδων εκατομμυρίων μικροαστών, που λαμβάνουν και επεξεργάζονται μηνύματα με τον απλοϊκό τρόπο όλων των λαών του κόσμου, χωρίς να έχουν την υποχρέωση να το κάνουν με την εμπειρία των κορυφαίων αναλυτών και την καλή προαίρεση των αγίων. Στα καθ’ ημάς δεν σταματάμε να μιλάμε για τους απλούς ανθρώπους που έχουν το τεκμήριο της αθωότητας επειδή δεν ήξεραν και δεν μπορεί να ήξεραν (προσπαθώντας να ανατρέψουμε την αθλιότητα του Πάγκαλου, ότι όλοι μαζί και με συνευθύνη τα φάγαμε). Ας είμαστε λοιπόν γενναιόδωροι και ας δώσουμε ελαφρυντικά και στην άλλη πλευρά.\n28 Απριλίου, 2012 στις 12:12 μμ\nΔεν τα έχουμε πάρει με τους Γερμανούς γιατί δε μας δίνουν τα κατοχικά δάνεια, αλλά γιατί διαχειρίστηκαν το δικό μας πρόβλημα με τρόπο ηλίθιο (άνοιξε το χέρι σου να σου ρίξω 2 ξιδάτες ) με αποτέλεσμα να έχουν μπλέξει όλη τη ζώνη του ευρώ σε μια απίστευτη κατάσταση. Οι χειρισμοί τους αποδείχθηκαν εντελώς άγαρμποι, ελπίζουμε να το κατάλαβαν και να διορθωθούν.\nΕμείς θα αργήσουμε να διορθωθούμε. Συνεκτιμώντας ότι με την βλακεία τους διέλυσαν και το Ελληνικό πολιτικό σύστημα, ας οπλιστούν με υπομονή και ας προσπαθήσουν να βοηθήσουν ουσιαστικά.\n28 Απριλίου, 2012 στις 1:46 μμ\nΤο πρόβλημα μας το διαχειριστήκαμε εμείς και όχι οι Γερμανοί. Και το διαχειριστήκαμε με τον πιο κακό τρόπο (να θυμίσω ότι ακόμη και σήμερα κάποιοι, εκατοντάδες χιλιάδες, λαμβάνουν παράνομα επιδόματα). Οι Γερμανοί απλά ασκήσανε, και μάλιστα περιορισμένα, το δικαίωμα του δανειστή να σκορπάει τα λεφτά του με φειδώ και διστακτικότητα, ειδικότερα όταν ξέρει με βεβαιότητα ότι αυτά που δίνει είναι «δανεικά» για τα μάτια του κόσμου (της κοινής γνώμης του καλύτερα) και ότι δεν πρόκειται να επιστραφούν ποτέ.\nΑπό εκεί και πέρα, ακόμη και μέχρι σήμερα, δεν ζητάν τίποτε παραπάνω από την τήρηση των συμφωνιών που έγιναν με σκοπό την δημιουργία του ευρώ. Αντιλαμβάνονται ασφαλώς και αυτοί ότι πολλά πρέπει να αλλάξουν και να προσαρμοστούν στα νέα δεδομένα που διαμορφώνονται. Αλλά ξέρουν καλά ότι οι ισορροπίες αυτές είναι εξαιρετικά ευαίσθητες και απαιτούν χρόνο και προσεκτικές κινήσεις για να επαναδιαμορφωθούν. Η κατάρρευση μιας χώρας σαν την Ελλάδα, από άστοχες κινήσεις (εσωτερικές ή εξωτερικές) είναι όντως ένα σοβαρό πράγμα. Κάτι αντίστοιχο όμως για μια οικονομία σαν την γερμανική θα σήμαινε παγκόσμιο Αρμαγεδώνα. Ας επιτρέψουμε λοιπόν στην γερμανική πολιτική ηγεσία να προσέχει τι λέει και τι κάνει λίγο περισσότερο από τους τζάμπα μάγκες Σαμαρά και Βενιζέλο και να μην βιάζεται. Και ας είμαστε ειλικρινείς. Η δική μας βιασύνη, καθώς και των υπολοίπων του νότου, ερείδεται στην απροθυμία μας να υποστούμε το κόστος των λαθών μας. Κατά τα λοιπά είναι πλήρως ανορθολογική. Επιδιώκουμε παραγραφή και ανέξοδη επιστροφή με ξένα χρήματα. Και για τον λόγο αυτό ονομάζουμε την φυσική πορεία της εξόφλησης των χρεών που συνάψαμε και της προσαρμογής της ζωής μας στο επίπεδο των δυνατοτήτων μας «τιμωρία που μας επιβάλλει η Γερμανία». Την τιμωρία μας την επιβάλλει η ίδια η ζωή και η πραγματικότητα και καμία Γερμανία. Όσο πιο γρήγορα το αντιληφθούμε τόσο πιο γρήγορα θα αποκαταστήσουμε τις σχέσεις μας μεταξύ μας και με τον κόσμο και θα αρχίσουμε την αντίστροφη πορεία προς τα πάνω.\n28 Απριλίου, 2012 στις 1:54 μμ\nστο χωριό μ΄ λέν τα σπίτια ανοίγουν από μέσα.\n28 Απριλίου, 2012 στις 1:59 μμ\nΟχι. Αυτή η αρένα δεν είναι ρωμαϊκή. Είναι γκροτέσκα.\nΟ,τι διαμείβεται ανάμεσα σε αρχηγούς ή εκπροσώπους κομμάτων είναι από κακόγουστο έως φοβιστικό, παρανοϊκό στη σύλληψη έως προκλητικά θρασύ. Δεν είναι μόνο οι ανταλλαγές… συνταγών μαγειρικής (μεταξύ ΣΥΡΙΖΑ και Χρυσής Αυγής – «δεν μιλάμε με ανθρωποφάγους», «θα σας κάνουμε με τα κρεμμυδάκια») ούτε η άποψη που διατύπωσε ο εξ απορρήτων σύμβουλος του κ. Σαμαρά, Φαήλος Κρανιδιώτης, ότι οι παράνομοι μετανάστες θα πρέπει να σταμπάρονται με κάποιο σημάδι για να αναγνωρίζονται («Βήμα» 26/04). Είναι μια λούμπεν αντίληψη περί πολιτικής αντιπαράθεσης που εδώ και αρκετές ημέρες πρωταγωνιστεί, δίνοντας το προβάδισμα σε ένα ακατέργαστο θυμικό, με αλληλοκατηγορίες ό,τι να ’ναι, ατεκμηρίωτες, αυθαίρετες ερμηνείες πολιτικών αποφάσεων, οι οποίες εμφανίζονται ως γεγονότα και σερβίρονται ως θαρραλέες αλήθειες.\nΔυστυχώς, δεν είναι ούτε η Ευρώπη ούτε η Ευρωζώνη ο βρόχος που μας σφίγγει. Σε αυτήν την περίπτωση, η απάντηση θα ήταν απλή. Η σύγχυση και ο απομονωτισμός είναι οι χειρότεροι εχθροί μας.\n28 Απριλίου, 2012 στις 2:16 μμ\nεπίτρεψέ μου να παρατηρήσω ότι στα βασικά μου ερωτήματα ΔΕΝ απάντησες:\n1. Γιατί οι ΗΠΑ και η Ιαπωνία έχουν επιτόκια για το δημόσιο χρέος τους κάτω από 1% κι εμείς (και οι άλλες χ’ώρες του Ευρωπαίκού Νότου – όχι όμως και η Γερμανία) παλεύουμε από τα 4% και πάνω.\n2. Πως δικαιολογείται η περιοριστική πολιτική (που μας επιβλήθηκε) όταν αποδεδειγμένα πλέον οδηγεί στην τερατώδη ύφεση, σε τεράστια ανεργία και στην ΑΥΞΗΣΗ του χρέους – συνοδευόμενα όλα αυτά από διάλυση του κξοινωνικού κράτους και του κοινωνικού ιστού.\n3. Γιατί η Γερμανία αρνείται ως τώρα πεισματικά κάθε αντίδοτο στην πολιτική της ύφεσης, πχ το ευρωομόλογο.\n(Αν δεν εμπιθστεύεσαι τα δικά μου ερωτήματα, δες τι λέει και ο Κρούγκμαν, σε άλλο ποστ)\nΤα υπόλοιπα είναι ψυχανάλυση, η οποία ομολογώ ότι είναι μεν ενδιαφέρουσα, αλλά άνευ αντικρίσματος. 😉\n28 Απριλίου, 2012 στις 2:33 μμ\n«2. Πως δικαιολογείται η περιοριστική πολιτική (που μας επιβλήθηκε) όταν αποδεδειγμένα πλέον οδηγεί στην τερατώδη ύφεση, σε τεράστια ανεργία και στην ΑΥΞΗΣΗ του χρέους – συνοδευόμενα όλα αυτά από διάλυση του κξοινωνικού κράτους και του κοινωνικού ιστού.»\nΗ πολιτική λιτότητας που μας έχει επιβληθεί οφείλεται, εν μέρει τουλάχιστον, στο γεγονός πως οι πολιτικές ηγεσίες της Ευρώπης βρίσκονται κάτω από την επίδραση εσφαλμένων οικονομικών απόψεων. Σύμφωνα με αυτές το πετσόκομμα των μισθών οδηγεί στην ανάπτυξη της ανταγωνιστικότητας, οι κρατικές δαπάνες είναι ένα άχρηστο βαρίδι, η ιδιωτικοποίηση των πάντων είναι πάντοτε κάτι το καλό ανεξαρτήτως προϋποθέσεων ή συνθηκών, η κατάργηση του ρυθμιστικού πλαισίου της αγοράς θα οδηγεί πάντα σε καλύτερα αποτελέσματα.\nΕννοείται πως καθεμία από αυτές τις θέσεις είναι ως ένα βαθμό εσφαλμένη και ως εκ τούτου είναι αδύνατο να οδηγήσουν στα αποτελέσματα που υπόσχονται οι υποστηρικτές τους.\n«3. Γιατί η Γερμανία αρνείται ως τώρα πεισματικά κάθε αντίδοτο στην πολιτική της ύφεσης, πχ το ευρωομόλογο. »\nΤο ευρωομόλογο δεν την συμφέρει επειδή ναι μεν για τις χώρες του ευρωπαϊκού Νότου θα μειώσει κάπως το κόστος δανεισμού (μην φανταστείς όμως τίποτα το ιδιαίτερο) για την ίδια όμως θα το αυξήσει και ενδέχεται έτσι να κάνει ζημιά στην γερμανική οικονομία.\n28 Απριλίου, 2012 στις 2:45 μμ\nΟλοι οι ελληνες της κοινης λογικης, συμφωνουμε με τις διαπιστωσεις σου, οπως » Η κατάρρευση μιας χώρας σαν την Ελλάδα, από άστοχες κινήσεις (εσωτερικές ή εξωτερικές) είναι όντως ένα σοβαρό πράγμα.»\nΘελοντας και εγω να στηριξω τα αναπαντητα ερωτηματα του Πανου, δηλ.\n«1. Γιατί οι ΗΠΑ και η Ιαπωνία έχουν επιτόκια για το δημόσιο χρέος τους κάτω από 1% κι εμείς (και οι άλλες χώρες του Ευρωπαίκού Νότου – όχι όμως και η Γερμανία) παλεύουμε από τα 4% και πάνω.\n3. Γιατί η Γερμανία αρνείται ως τώρα πεισματικά κάθε αντίδοτο στην πολιτική της ύφεσης, πχ το ευρωομόλογο. »\nΟμως ας δουμε και αυτο που μονιμα εχω ως απορια. Για το υψος του επιτοκιου (1ο ερωτημα Πανου). Ποιος ωφελειται απο τον δανεισμο της χωρας μας και γιατι τοσο υψηλο επιτοικο;\nTo μικρο κειμενο που ακολουθει εχει γραφτει τον Μαϊο του 2011, πριν το κουρεμα .\n«…Την δεκαετία 2000-2010 δανειζόμαστε ως χώρα με επιτόκιο 5% περίπου. Το δάνειο του Μνημονίου (από ΕΚΤ-ΕΕ-ΔΝΤ ) συνάφθηκε με κυμαινόμενο επιτόκιο 4.8% δηλ. σταθερό 5.5.% και μειώθηκε κατά 1% κατά την Σύνοδος Κορυφής των 27 ηγετών της Ε..Ε. στις 25 Μαρτίου 2011.\nΕνθυμούμενος το σχετικό κεφάλαιο περί τόκων και ανατοκισμού της 5ης Γυμνασίου του Η. Ντζιώρα: Μαθηματικά Ε΄ Γυμνασίου (Θετικής Κατευθ.) Τόμος 1ος (Άλγεβρα). 1969 , ας εξετάσουμε το θέμα της επίδρασης του ύψους του επιτοκίου, επί των τόκων και του χρεολυσίου, σε σχέση με την εξέλιξη ενός δανείου (ανάλυση ευαισθησίας).\nΈνα απλό και κατανοητό κριτήριο αποτελεί ο χρόνος διπλασιασμού του συνολικού χρέους. Δάνειο με επιτόκιο 5, 4, 3 και 2% διπλασιάζεται (τόκοι, χρεολύσια) ανά 14.2, 17.7, 23.4 και 35.0 έτη αντιστοίχως.\nΕάν δηλαδή η Ελλάδα δανείζεται συνεχώς, για την κάλυψη τόσο των υφισταμένων χρεών της, όσο και των τόκων τους, όπως συμβαίνει σήμερα, στο ποσό των 340 δις € δημοσίου χρέους της Ελλάδας, μετά από την πάροδο 14.2 ετών (2025), το χρέος της διπλασιάζεται (680 δις €). Το 2011, το ΑΕΠ θα είναι 230 δις, τα ετήσια έσοδα του κρατικού μας προϋπολογισμού 59,5 δις ενώ οι δαπάνες 80,4 δις, με έλλειμμα 21 δις.\n“…Το πρόβλημα της χώρας μας δεν είναι το τι θα συμβεί μετά το 2013, αλλά το πώς θα εξασφαλισθεί σήμερα ο βραχυπρόθεσμος δανεισμός των 22,54 δις €, ή 1,88 δις € μηνιαία (από τον Ιανουάριο του 2011), έτσι ώστε να εξοφλούνται οι μηνιαίες υποχρεώσεις του κράτους (μισθοί, συντάξεις κλπ) – υποθέτοντας φυσικά ότι, με εντολή του ΔΝΤ προηγούνται οι δανειστές μας (28 δις € χρεολύσια, συν τους τόκους). ..”\n28 Απριλίου, 2012 στις 2:58 μμ\nΗ απάντηση Πάνο είναι ότι οι ΗΠΑ και η Ιαπωνία είναι ένα έθνος ενώ η ΕΕ όχι.\nΤόσο δύσκολο είναι να γίνει κατανοητό αυτό;\nΟύτε οι Γερμανοί ούτε οι Γάλλοι ούτε κανείς άλλος εκτός από κάποιους περίεργους στην Ελλάδα δεν έχει αποφασίσει ότι έφθασε το τέλος των διακριτών εθνών της Ευρώπης.Δεν θέλουν να αναλάβουν την υποχρέωση να πληρώνουν όλη τη Μεσόγειο δια παντός.\nΑνέφερα προηγουμένως ως παράδειγμα συνθήκης για τα μπάζα το Δουβλίνο ΙΙ.\nΜπορεί κάποιος να μου πει γιατί υπογράφηκε αφού μετατρέπει την Ελλάδα σε αποθήκη μεταναστών της Ευρώπης;\nΣήμερα φωνάζουν όλοι ότι είναι «άδικη». Ε,και;Γιατί την υπέγραψαν τότε;\nΗ πλέον πιθανή απάντηση είναι ότι την υπέγραψε ο ιδεοληπτικός ΓΑΠ το 2003 γιατί κατά τη λογική του οτιδήποτε έχει μέσα μετανάστες είναι «καλό»,τα ΜΜΕ τον κάλυψαν γιατί πάντα τον κάλυπταν και η ΝΔ δεν έφερε αντίρρηση είτε γιατί δεν κατάλαβε είτε γιατι δεν ήθελε να φανεί «ρατσιστική» – ήταν τότε εποχές «μεσαίου χώρου» πολύ μακριά απο την εποχή του ΛΑΟΣ ή της ΧΑ που όμως το Δουβλίνο ΙΙ συνέβαλε να την φέρει.\nΕίναι δηλαδή το ίδιο με τη συνθήκη του Μάαστριχτ.Έτσι όμως δεν γίνεται δουλειά.\nΠάνε έξω,υπογράφουν ότι τους δίνουν χωρίς να το εξετάσουν και μετά φωνάζουν για αδικίες.\n28 Απριλίου, 2012 στις 3:33 μμ\nΟι σύγχρονοι Γερμανοί, απέχουν παρασάγγας από το κλασσικό στερεότυπο που έχουμε εδώ στη χώρα μας. Μετά τα μέτρα Hartz 2 το 2010, τους έκοψαν τις συντάξεις στο μισό… Αυτό σημαίνει ότι (διαβάζοντας Bild ή όχι), οι σύγχρονοι Γερμανοί, ιδίως οι συνταξιούχοι, δεν διαθέτουν χρήματα για τουρισμό στην Πατρίδα μας…\nΤο πακέτο που προσφέρουμε είναι ακριβό και χαμηλής ποιότητας… Ο μόνος τρόπος να ανταποκριθούμε είναι, όπως σωστά λέει και ο Captain, να αυξήσουμε την ποιότητα του τουριστικού πακέτου που προσφέρουμε, κρατώντας το ανταγωνιστικό… Για να γίνει φυσικά αυτό, απαιτείται, σχεδιασμός, σκληρή δουλειά και εκπαίδευση… οπότε ας το αφήσουμε καλύτερα…\n28 Απριλίου, 2012 στις 3:38 μμ\n@Πάνο, επίτρεψε μου\n1. Το χρέος της Ιαπωνίας είναι σε ποσοστό πάνω από 90% εσωτερικό και δεν έχει σχέση με τις «αγορές». Αν θυμάσαι τα παλιά δικά μας έντοκα γραμμάτια του δημοσίου. Το δε χρέος της Αμερικής έχει έντονα πολιτικά στοιχεία ισχύος μιας και βασίζεται στον θανάσιμο εναγκαλισμό της με την οικονομία της Κίνας (και της υπόλοιπης Άπω Ανατολής – ένας κόσμος εν πολλοίς άγνωστος και μακριά από μας). Εκεί η Αμερική έχει την ίδια στιγμή την ιδιότητα του θύματος αλλά και του θύτη σε ένα παιχνίδι MAD.\n2. Η περιοριστική πολιτική δεν επιβάλλεται από την Γερμανία. Αντίθετα η Γερμανία μας βοηθάει ακόμη και σήμερα να καλύψουμε τα ελλείμματα μας (έμμεσα, αφού οι δανειστές διακανονίζουν τα εξωτερικά μας χρέη ώστε ότι εισπράττει το κράτος να κατευθύνεται μόνο σε εσωτερικές ανάγκες) ώστε ο περιορισμός να μην φτάσει σε όρια κοινωνικής έκρηξης. Η Γερμανία δεν μας λέει να μην ξοδεύουμε. Απλά δεν μας δανείζει για να ξοδεύουμε και αυτό είναι δικαίωμα της. Αν είχαμε δικά μας χρήματα ή αν μπορούσαμε να βρούμε από κάπου αλλού δεν θα είχε κανένα λόγο να αναμιχθεί (παρά μόνον κατά το μέρος που ο δανεισμός ή τα ελλείμματα θα αποτελούσαν παραβίαση των συνθηκών και άρα η παρέμβαση θα ήταν νόμιμο και θεμιτό δικαίωμα της – συνθήκες που υπογράψαμε γαρ). Ο περιορισμός λοιπόν έρχεται από τα πράγματα αφού δεν υπάρχει πλέον ο ανεξέλεγκτος δανεισμός που θα μπορούσε να συντηρήσει το παράλογα υψηλό σε σχέση με τις δυνατότητες της χώρας επίπεδο ζωής που απολαμβάναμε. Η οικονομία μας δεν συρρικνώνεται, δεν αντιμετωπίζει φαινόμενα πραγματικής ύφεσης, απλά ξεφουσκώνει. Το ΑΕΠ μας ήταν τεχνητά υψηλό (όχι πραγματικό) και βασιζόταν στην κατανάλωση με τα δανεικά. Η Γερμανία μας βοηθάει να ολοκληρώσουμε αυτήν την διαδικασία ομαλά χωρίς να σκοτωθούμε μεταξύ μας.\nΕπιπλέον η τεράστια ανεργία είναι σε έναν βαθμό συνέπεια του ξεφουσκώματος αφού πλήθος παρασιτικών επιχειρήσεων (κυρίως μικροεμπορικών) αναγκάζονται να τερματίσουν την δραστηριότητα τους. Επιπροσθέτως είναι σε μεγάλο βαθμό βλακώδης και κοντόθωρη πολιτική επιλογή μια και το συνολικό βάρος της προσπάθειας του συστήματος ρίχθηκε, για γνωστούς λόγους, στην με κάθε θυσία σωτηρία του δημοσίου τομέα σε βάρος του ιδιωτικού. Η επιλογή αυτή στερεί την οικονομία από τους απαραίτητους πόρους που θα μπορούσαν να διατεθούν για την επανεκκίνηση της οικονομίας. Προτιμούμε να διαθέτουμε αυτούς τους πόρους σε πληρωμές αργομισθιών, συντήρηση ενός γραφειοκρατικού τέρατος, σίτιση σκανδαλωδώς υψηλομίσθων αντιπαραγωγικών υπαλλήλων σε πλήθος άχρηστων υπηρεσιών και διατήρηση συντάξεων 2000 € σε 50άρηδες. Άλλοι λόγοι είναι αυτοί που έχουν να κάνουν με το γενικότερο κλίμα. Κανείς (έλληνας κεφαλαιούχος ή ξένος) δεν έρχεται να επενδύσει σε μια χώρα στην οποία δεν ξέρει τι θα συμβεί αύριο.\nΤα περί κατάλυσης του κοινωνικού κράτους είναι κραυγές λαϊκισμού για να φορτίζουν την ατμόσφαιρα και για να συνεχισθεί η ανεξέλεγκτη σπατάλη στην περίθαλψη και στα πάσης φύσεως μαϊμουδίσια προνοιακά και άλλα επιδόματα. Αν θέλαμε πραγματικό κοινωνικό κράτος θα το είχαμε. Μόνο ο ορθολογικός περιορισμός της φαρμακευτικής δαπάνης θα μπορούσε να δώσει πάνω από 2 δις ετησίως (με τις σημερινές συνθήκες και πλέον των ποσών που ήδη εξοικονομήθηκαν) για στοχευμένες κοινωνικές παρεμβάσεις σε ανθρώπους που έχουν πραγματικά ανάγκη. Θα μπορούσα να αναφέρω χίλια δυο άλλα αλλά νομίζω ότι καταλαβαινόμαστε. Δες αν θέλεις την χθεσινή είδηση για την προσφυγή του Ιατρικού Συλλόγου Αθηνών στο ΣτΕ κατά της συνταγογράφησης γενοσήμων. Για την απίστευτου βαθμού αυτήν ανηθικότητα φταίνε μήπως οι Γερμανοί; Ας κοιτάξουμε την πραγματικότητα. Η γερμανική αγορά χρησιμοποιεί γενόσημα σε ποσοστό πάνω από 60%. Η Αμερική 85%. Εμείς ούτε 15%, για να «προστατεύουμε» τους αρρώστους. Η υποκρισία και η δολιότητα έχουν όρια. Πριν κάνουμε λοιπόν ταμείο, στο οποίο θα πρέπει να βάλουμε και τους πάσης φύσεως τυφλούς, κουτσούς και πνευματικά καθυστερημένους που τα αρπάζουν κάθε μήνα από το δημόσιο ταμείο ας μην μιλάμε για κατάλυση του κοινωνικού κράτους με ευθύνη των Γερμανών.\n3. Το ύψος των επιτοκίων καθορίζεται από τον πιστωτικό κίνδυνο που αναλαμβάνει ο δανειστής. 17 κλειστές και ανεξάρτητες οικονομίες θα έχουν, όπως είναι φυσικό, διαφορετικό πιστωτικό κίνδυνο η μια από την άλλη. Στην περίπτωση λοιπόν του ευωομολόγου το επιτόκιο θα αποτελεί τον μέσο όρο του συνολικού πιστωτικού κινδύνου που θα παρουσιάζουν όλες οι χώρες μαζί. Εν τοις πράγμασι αυτό σημαίνει ότι ο ανεξέλεγκτος δανεισμός των σπάταλων χωρών θα επιβαρύνει τις συνετές. Με άλλα λόγια κάθε φορά που η ελληνική κυβέρνηση δανείζεται θα επιβαρύνει αναλογικά την πιστοληπτική ικανότητα των υπόλοιπων χωρών μέσω της διασποράς του κινδύνου. Μόνο κάποιος ανόητος θα δεχόταν να αποδεχθεί κάτι τέτοιο. Η Γερμανία δεν αρνείται το ευρωομόλογο γενικώς και αορίστως. Το αρνείται υπό τις υπάρχουσες συνθήκες και θα το συζητήσει πρόθυμα καθώς θα εμβαθύνεται η κοινή οικονομική διακυβέρνηση, στα πλαίσια ενός κοινά αποδεκτού δημοσιονομικού συμφώνου.\n28 Απριλίου, 2012 στις 3:54 μμ\n//Η πολιτική λιτότητας που μας έχει επιβληθεί//\nΔεν μας έχει επιβληθεί. Απλά δεν μας δανείζουν όσο θα θέλαμε. Υπάρχει διαφορά.\n//Σύμφωνα με αυτές το πετσόκομμα των μισθών οδηγεί στην ανάπτυξη της ανταγωνιστικότητας//\nΑν δεν κάνεις άλλα πράγματα, όπως παραγωγή προϊόντων με υψηλή προστιθέμενη αξία, και επιμένεις να αυξάνεις κάθε χρόνο, μέσω των συλλογικών συμβάσεων, τους μισθούς ανειδίκευτων, χωρίς να σε απασχολεί το γεγονός ότι η αξία της εργασίας τους παραμένει η ίδια τότε ναι, η μείωση των μισθών αποκαθιστά την χαμένη ανταγωνιστικότητα. Η πραγματικότητα είναι αμείλικτη.\n//οι κρατικές δαπάνες είναι ένα άχρηστο βαρίδι//\nΗ γενίκευση παραπλάνα. Οι κρατικές δαπάνες για στοχευμένες κοινωνικές παρεμβάσεις, για παιδεία, για υγεία χωρίς σπατάλες, για συντήρηση υπηρεσιών που προσφέρουν πραγματικές υπηρεσίες στους πολίτες (δες Γερμανία με τεράστιες κρατικές δαπάνες) δεν είναι βαρίδι. Οι κρατικές δαπάνες για πληρωμή επιδομάτων μαϊμού και αργομισθιών όμως είναι. Πέφτουμε στην παγίδα των (νέο)φιλελεύθερων όταν γενικεύουμε έτσι. Όταν ταυτίζουμε την έννοια του κράτους εν γένει με την καρικατούρα του διεφθαρμένου και ανίκανου μορφώματος που συντηρούμε τόσες δεκαετίες τώρα.\n//η ιδιωτικοποίηση των πάντων είναι πάντοτε κάτι το καλό ανεξαρτήτως προϋποθέσεων ή συνθηκών//\nΕλληνική σοφιστεία. Τα τραίνα στην Γερμανία είναι κρατικά και λειτουργούν θαυμάσια. Άλλες επιχειρήσεις ιδιωτικοποιήθηκαν εν μέρει ή ολικά μετά από μέτρηση και εκτίμηση του αποτελέσματος. Σκοπός πάντα η καλύτερη εξυπηρέτηση της κοινωνίας.\n//η κατάργηση του ρυθμιστικού πλαισίου της αγοράς θα οδηγεί πάντα σε καλύτερα αποτελέσματα//\nΗ άποψη αυτή αναθεωρείται. Θα χρειαστεί όμως χρόνο το νέο.\n28 Απριλίου, 2012 στις 3:59 μμ\nΣε σχέση με την αντιπαράθεση κρατικιστών / φιλελευθέρων, όπως την βλέπουμε στην χώρα μας, παραθέτω ένα κομμάτι από παλιότερο σχόλιο μου που έγινε τελικά ανάρτηση εδώ:\nΕδώ, οι οπαδοί της φιλελεύθερης προσέγγισης, προβάλλουν το αυταπόδεικτο χάλι της δημόσιας περιουσίας για να νομιμοποιήσουν ηθικά τις διεκδικήσεις τους. Με μεγάλη όμως πονηριά. Επειδή συνηθίζουν να ταυτίζουν την έννοια της εν γένει κρατικής δομής με την όλως εξαιρετική και πρωτοφανή για τα μέτρα του δυτικού κόσμου αθλιότητα και ανικανότητα της ελληνικής διοίκησης. Για να απαξιώσουν έτσι τεχνητά κάθε τι που διαθέτει δημόσιο χαρακτήρα (ευτυχώς το αγαθό παράδειγμα πλήθους δυτικών χωρών διαψεύδει μια τέτοια προσέγγιση – την διαψεύδει φυσικά μόνο στο πλαίσιο μιας συντεταγμένης και καλόπιστης συζήτησης, από αυτές που δεν συνηθίζονται από καιρό στον τόπο μας).\nΓια ποιους ιδιώτες όμως θα μιλάνε αυτοί οι κρατιστές; Ασφαλώς γι’ αυτούς που αφέθηκαν από το ίδιο το κράτος να λειτουργήσουν μέσα σε ένα άναρχο περιβάλλον ανομίας, και διαφθοράς, από το οποίο απουσιάζει κάθε μορφής κανόνας και κοινωνικό συμβόλαιο. Θα μιλάνε γι’ αυτούς για να συκοφαντήσουν κάτι με το οποίο αυτοί δεν έχουν καμία πραγματική σχέση. Την ιδιωτική πρωτοβουλία.\nΗ πολιτική τάξη, τα ποικίλα παραρτήματα της δημοσιοϋπαλληλίας, τα ρετιρέ των συνδικάτων δεν είναι παρά ομάδες ιδιωτών, στις οποίες παραχωρήθηκαν οι κρατικές δομές και τα εργαλεία και οι οποίες απέκτησαν το δικαίωμα να νομοθετούν αυθαίρετα και ανέλεγκτα, σύμφωνα με τα ατομικά τους συμφέροντα, και να ασκούν νόμιμη βία κατά των πολλών ανυπεράσπιστων. Αυτά τα δήθεν ατομικά συμφέροντα είναι που διαγκωνίζονται με τα άλλα, τα υποτίθεται κανονικά, για το μοίρασμα του πλούτου αυτού της χώρας, που, δυστυχώς όμως, όπου να’ ναι τελειώνει.\n28 Απριλίου, 2012 στις 4:05 μμ\nο Πανος σου βάζει εύκολα εγώ θα σου βάλω ένα επίπεδο πιο πάνω. Γιατί οι (χρεοκοπημένες )εμπορικές τράπεζες δανείζονται με 1% ?\nγιατί οι εμπορικές τράπεζες που δεν είναι ενιαίο κράτος δανείζονται με 1%?\n28 Απριλίου, 2012 στις 4:19 μμ\nΌπως συμβαίνει και σε όλες τις υπόλοιπες ευρωπαϊκές χώρες, ο κύριος χρηματοδότης της τουριστικής βιομηχανίας είναι ο εσωτερικό τουρισμός. Εάν δείχναμε την ίδια ευαισθησία που δείχνουμε στα (δήθεν) ψυχολογικά των Γερμανών και στους έλληνες τουρίστες τα πράγματα θα ήταν πολύ καλύτερα . Εμείς όμως διαλύουμε ουσιαστικά τον μεγαλύτερο tour operator της χώρας μας δλδ τον οργανισμό εργατικής κατοικίας που στήριζε πάνω από 3χιλ ξενοδοχειακές μονάδες και συνέβαλε σημαντικά στην τουριστική ανάπτυξη ολόκληρων περιοχών\nΚατά τα άλλα κοπτόμαστε για την τουριστική βιομηχανία στην χώρα μας και σκίζουμε τις πιτζάμες μας με τα πανό του ΠΑΜΕ στην ακρόπολη-ταρατατζούμ\n28 Απριλίου, 2012 στις 4:41 μμ\nΚαι αυτό το 1% είναι για τα μάτια του κόσμου. Κανονικά, αν μπορούσανε θα τις χρηματοδοτούσαν τσάμπα ώστε να συνεχίσουν να υπάρχουν μέχρι να βρεθεί μια ασφαλώς εφαρμόσιμη λύση. Καλώς ή κακώς, όμως, οι (εμπορικές και ιδιωτικές) τράπεζες είναι μέρος του νομισματικού συστήματος και ως τέτοιες βρίσκονται σε έναν στενότατο εναγκαλισμό με κάθε ζωντανό παραγωγικό κύτταρο των κοινωνιών, ακόμη και των μη αμιγώς καπιταλιστικών σε πολλές περιπτώσεις. Κατάρρευση τους θα σήμαινε ακαριαίο θάνατο του συστήματος. Διότι ας μην ξεχνάμε ότι οι τράπεζες δεν περιορίζονται στην σύναψη μονόδρομων σχέσεων με τους πελάτες τους. Αλλά επιπλέον παρεμβαίνουν και στις μεταξύ μονάδων της οικονομίας σχέσεις, εγγυώμενες υπέρ των συναλασσομένων μερών. Με άλλα λόγια εγγυώνται οικονομικά τα αστικά συμβόλαια τόσο όσο το κράτος με την δικαιοσύνη εγγυάται την νομική τους ακεραιότητα.\nΤο σύστημα αυτό, που δημιουργήθηκε σε διάστημα πολλών δεκαετιών και επέτρεψε μια χαοτική αλληλεξάρτηση, δεν αλλάζει από την μία μέρα στην άλλη. Η τροποποίηση του απαιτεί σχεδιασμούς ακριβείας και εφαρμογή πολιτικών μετασχηματισμού των οικονομιών σε βάθος δεκαετιών.Δεν πιστεύω σε καμία περίπτωση ότι το καθεστώς αυτό δεν έχει ήδη προσδιορισθεί από τις ηγέτιδες τάξεις ως πρόβλημα. Απλά είναι ένα πρόβλημα με εξαιρετικά δύσκολη λύση.\nΚοντολογίς, θα είναι λάθος να μιλάμε για εκκαθάριση του τραπεζικού συστήματος εντός του υπάρχοντος οικονομικού μοντέλου. Όταν θα αλλάξει το καθεστώς των τραπεζών θα έχουμε ήδη αποκτήσει ένα άλλο μοντέλο από αυτό που σήμερα εφαρμόζουμε. Οι τράπεζες δεν είναι προσάρτημα και εργαλείο του συστήματος για να αλλάξουν επιτρέποντας το να συνεχίσει να υπάρχει. Είναι ουσιώδες μέρος του. Καλώς ή κακώς. Θα πάρει καιρό. Εκτός και αν γίνει επανάσταση και τις κρατικοποιήσει μαζικά σε παγκόσμια κλίμακα ο Τσίπρας.\n28 Απριλίου, 2012 στις 4:52 μμ\nμε βάση την τελευταία σου απάντηση λοιπόν θα μπορούσα να ισχυριστώ κι εγώ ότι το δημόσιο χρέος, και τα ελλείμματα που αυτό προκαλεί είναι:\n«ένα πρόβλημα με εξαιρετικά δύσκολη λύση»\nκαι θα έπρεπε:\n«κανονικά, αν μπορούσανε να χρηματοδοτήσουν (τα κράτη) τσάμπα ώστε να συνεχίσουν να υπάρχουν μέχρι να βρεθεί μια ασφαλώς εφαρμόσιμη λύση»\nακυρώνοντας ολόκληρο τον συλλογισμό σου στο σχόλιο/απάντηση(Απριλίου 28, 2012 στις 3:38 μμ) στον Πάνο\n28 Απριλίου, 2012 στις 5:18 μμ\nΟμολογώ οτι σε θαύμασα..\nΝηφάλαια πηγή γνώσης στην έρημο της απίστευτης άγνοιας!!\n28 Απριλίου, 2012 στις 5:30 μμ\nδιάβασε αν θέλεις ξανά την τελευταία παράγραφο του σχολίου.\nΣε μεγάλο βαθμό οι τράπεζες οι ίδιες είναι κράτος, αφού τους έχει εκχωρηθεί σε τέτοια έκταση η αρμοδιότητα χειρισμού του νομισματικού συστήματος. Άρα, μια που σχεδόν ταυτίζονται, η προφύλαξη τους είναι προφύλαξη της ίδιας της κρατικής οντότητας. Άρα ήδη γίνεται αυτό που λες. Επειδή δεν ξεκινάς από τα δύσκολα. Απλά κάποια στιγμή το κράτος μπορεί να αποφασίσει ότι θα είναι καλύτερα να κόψει και να πετάξει από πάνω του ένα άρρωστο μέλος. Όχι ένα τσιμπούρι που κόλλησε από απροσεξία. Αλλά ένα φυσιολογικό μέλος με το οποίο γεννήθηκε αλλά στην πορεία θεώρησε ότι έπρεπε να ξεφορτωθεί για να κινειται πιο ελεύθερα ή να βελτιώνει τις λειτουργίες του. Όπως κάνουν οι αμερικάνοι με τις περιτομές των παιδιών τους θεωρώντας πιθανόν ότι η φύση έσφαλε (οι εβραίοι και οι μουσουλμάνοι εξαιρούνται επειδή το κόβουν για λόγους συμβολαίου με τον θεό).\n28 Απριλίου, 2012 στις 5:51 μμ\n«Όπως κάνουν οι αμερικάνοι με τις περιτομές των παιδιών τους θεωρώντας πιθανόν ότι η φύση έσφαλε (οι εβραίοι και οι μουσουλμάνοι εξαιρούνται επειδή το κόβουν για λόγους συμβολαίου με τον θεό).»\nΑυτό γίνεται κατά κόρον και με τους τραπεζίτες στην Ελλάδα (και αλλού).\nΜάλιστα μια τοπική αναισθησία και μια αντιβίωση μετά είναι αρκετή.\n28 Απριλίου, 2012 στις 5:54 μμ\n28 Απριλίου, 2012 στις 6:03 μμ\nΔεν είναι ο βαθμός δυσκολίας της λύσης ενός προβλήματος χρέους αυτός που επιβάλλει το μικρό έως δωρεάν επιτόκιο.\nΕίναι ο βαθμός κινδύνου που αισθάνεται ο δανειστής ότι διατρέχει για μη αποπληρωμή και ο κίνδυνος κατάρρευσης-ντόμινο που φοβούνται ότι θα συμβεί αν χρεοκοπήσει ο δανειζόμενος.\nΓια πολλές από τις τράπεζες λόγω της στενότατης σύνδεσης μεταξύ τους αλλά και με ομάδες εθνικών οικονομιών, ο κίνδυνος αυτός εκτιμάται ως μη επιθυμητός να αναληφθεί και γι αυτό τις νταντεύουν.\nΓια μικρές χώρες όπως η Ελλάδα ο κίνδυνος αυτός δεν τους φαίνεται και μεγάλος κι έτσι δεν σκίζονται και για να τις σώσουν.\nΌσο όμως αλλάζει για διάφορους λόγους η εκτίμηση περί επέκτασης του κινδύνου, τότε όλο και γίνονται ελαστικότεροι οι όροι δανεισμού.\nΓια να μπορέσει να πετύχει πολύ μικρά επιτόκια δανεισμού μια χώρα, είτε πρέπει να εμπνέει εμπιστοσύνη ότι είναι φερέγγυα είτε να έχει όπλα όπως οι φρεγάτες της ή το εμπόριό της.\nΑν δεν… τότε στο τσουβάλι με τους πολλούς.\nΓια τις τράπεζες στα καθ ημάς, μόλις προχθές ανακοινώθηκε σχέδιο στήριξης 18 δις στις 4 μεγάλες ελληνικές. Για ΑΤΕ, FBB, Αττικής, τσιμουδιά. Τι θα γίνει μ αυτές τις μη συστημικές τράπεζες; Άστες και θα δούμε…\n28 Απριλίου, 2012 στις 6:20 μμ\nΣυμπέρασμα: στην Ευρώπη ισχύει η ισότητα, αλλά οι Τράπεζες είναι πιο ίσες από τους λαούς. Επιβάλλεται να ζήσουν, ενώ οι λαοί ας πάνε να κόψουν το λαιμό τους!\nΥΓ. Παρεμπιπτόντως, με βάση όσα ειπώθηκαν, ερμηνεύεται επαρκώς και η τάση των Γερμανών να εγκατελείψουν την ελληνική τουριστική αγορά, η οποία βασίζεται σε εμβριθή ανάλυση των οικονομικοπολιτικών δεδομένων και ουχί σε εθνικιστική γουρουνίλα. Ξανά, ορέα! 😉\n28 Απριλίου, 2012 στις 6:36 μμ\nΓια να μην μπούμε σε θεωρητικολογίες, θα συμφωνήσω στο σχήμα ότι οι τράπεζες είναι μέρος του οργανισμού, προορισμένες να παίζουν συγκεκριμένο (ζωτικό) ρόλο, και άρα η προστασία τους είναι, στην φάση αυτή ζήτημα αυτοπροστασίας\nΑυτό όμως απέχει πολύ από το\nα) να τους έχει εκχωρηθεί με πολιτική απόφαση το δικαίωμα εκτύπωσης που (μην ξεχνάμε) αποτελεί, μαζί με το μονοπώλιο της νόμιμης βίας ένα από τα δύο ειδοποιά γνωρίσματα του κράτους &\nβ) να υποχρεώνονται οι κυβερνήσεις να δανείζονται μόνο από αυτές με όσο «εκτιμούν»* οι «οίκοι» που τυχαία είναι άμεσα ή έμμεσα συνδεδεμένοι μαζί τους, ενώ αυτές δανείζονται από την κεντρική (που είναι, και καλά, ανεξάρτητη) με 1%\nΤο σχήμα αυτό μπορεί να λειτουργεί άψογα για τα bonus των στελεχών αλλά στην ουσία σκοτώνει τον οργανισμό που (υποτίθεται ότι) είναι ζωτικά μέλη\nΤο παράδειγμα της Ισπανίας τώρα, (και της Ιρλανδίας πρίν, δεν μιλάω για την εδώ οπερρέτα…) είναι χαρακτηριστικό:\nΟπως είναι γνωστό, το ζόρι της δεν είναι το δημόσιο χρέος – έλλειμα – έλλειψη ανταγωνιστικότητας, αλλά η ιδιωτική στεγαστική φούσκα που εξέθρεψαν οι ιδιωτικές τράπεζες, χρέη που ανέλαβαν με περισσή ευκολία οι κυβερνήσεις και οι φορολογούμενοι\nΠαρ’ όλ’ αυτά, και ενώ η χώρα εφαρμόζει δρακόντεια μέτρα λιτότητας το κόστος δανεισμού της αυξάνει (!), οδηγώντας την μαθηματικά στο ίδιο με μας θανατηφόρο σπιράλ\nΚάτι δεν πάει καλά λοιπόν\n* 5,7% για την Ισπανία πλέον\n28 Απριλίου, 2012 στις 6:54 μμ\n«Δεν μας έχει επιβληθεί. Απλά δεν μας δανείζουν όσο θα θέλαμε. Υπάρχει διαφορά.»\nΝομίζω πως παίζουμε με τις λέξεις εδω πέρα…\nΠροφανώς και μας έχει επιβληθεί λιτότητα. Μία πολιτική λιτότητας την οποία είμαστε αναγκασμένοι να εφαρμόσουμε διαφορετικά θα πάψουν να μας δανείζουν. Μπορούν να γίνουν πολλές κουβέντες σχετικές με τα κίνητρα και τις βλέψεις αυτών που μας έχουν επιβάλλει την λιτότητα αλλά το να λέμε πως δεν μας έχει επιβληθεί μία πολιτική λιτότητας ακούγεται μάλλον ως εξωπραγματικό.\n«Αν δεν κάνεις άλλα πράγματα, όπως παραγωγή προϊόντων με υψηλή προστιθέμενη αξία, και επιμένεις να αυξάνεις κάθε χρόνο, μέσω των συλλογικών συμβάσεων, τους μισθούς ανειδίκευτων, χωρίς να σε απασχολεί το γεγονός ότι η αξία της εργασίας τους παραμένει η ίδια τότε ναι, η μείωση των μισθών αποκαθιστά την χαμένη ανταγωνιστικότητα. Η πραγματικότητα είναι αμείλικτη.»\nΟ παραπάνω συλλογισμός έχει πολλά κενά.\nΠρώτα από όλα οι μισθοί μειώνονται στους πάντες, ανειδίκευτους ή ειδικευμένους. Και ας μην γελιόμαστε, αυτές οι συλλογικές συμβάσεις στις οποίες αναφέρεσαι αφορούσαν και πολλούς που μόνο ανειδικευτοί δεν ήταν.\nΑυτό που λές με την αξιά της εργασίας δεν το πολυκαταλαβαίνω. Υποθέτω πως αναφέρεσαι στην τιμή που θα έδινε η αγορά για την εργασία και υπονοείς πως η εργασία ήταν πιο ακριβή από αυτό που ήταν πρόθυμη να πληρώσει η αγορά. Εαν ίσχυε όμως αυτό θα έπρεπε τότε που ο βασικός μισθός ήταν 750 ευρώ (αλλά και όλα τα υπόλοιπα μισθολογικά επίπεδα πιο πάνω) η ανεργία να είναι πολύ μεγαλύτερη από σήμερα. Συμβαίνει όμως ακριβώς αντίθετο, ο βασικός μισθός έχει μειωθεί σημαντικά (και μαζί του και όλα τα υπόλοιπα μισθολογικά επίπεδα) ενω η ανεργία έχει αυξηθεί δραματικά.\nΤο λάθος στην σκέψη σου βρίσκεται στο γεγονός πως θεωρείς ότι η αγορά εργασίας είναι πάνω κάτω παρόμοια με την αγορά πορτοκαλιών ή πατάτας και έτσι πιστεύεις πως μία πτώση των μισθών θα οδηγήσει κατ’ ανάγκη σε αύξηση της απασχόλησης. Μόνο που δεν είναι έτσι ακριβώς τα πράγματα. Οι μισθοί δεν προσδιορίζουν τον οικονομικό κύκλο αλλά τον ακολουθούν. Για να το πω πιο απλά, όταν μία οικονομία αναπτύσσεται οι μισθοί αρχίζουν και ανεβαίνουν και όταν μία οικονομία μπαίνει σε ύφεση οι μισθοί αρχίζουν και μειώνονται. Εαν ίσχυε αυτό που λές θα έπρεπε να επέρχεται μείωση της ανεργίας (οικονομική ανάπτυξη δηλαδή) καθώς οι μισθοί θα μειώνονταν. Συμβαίνει όμως το τελείως αντίθετο: οταν αρχίζει και μειώνεται η ανεργία οι μισθοί αρχίζουν και αυξάνονται. Και αν το καλοσκεφτείς δεν θα μπορούσε να είναι διαφορετικά: όταν αρχίζει και μειώνεται η ανεργία, η τιμή της εργασίας αυξάνεται ακριβώς επειδή μειώνεται η ποσότητα της διαθέσιμης εργασίας, πράγμα που σημαίνει πως οι επιχειρηματίες θα πρέπει να πληρώσουν παραπάνω την εργασία εφόσον η προσφορά της βαίνει μειούμενη.\nΕίναι λάθος να ταυτίζουμε την αγορά εργασίας με τις υπόλοιπες αγορές ακριβώς επειδή η πρώτη είναι πολύ διαφορετική από τις δεύτερες.\nΚαι να ξεκαθαρίσω πως δεν ανήκω ούτε στους φιλελεύθερους αλλά ούτε και στους κρατικιστές. Ανήκω στους οπαδούς της μεικτής οικονομίας που σημαίνει ναι στην αγορά αλλά μέσα σε ένα καθεστώς ρυθμίσεων έτσι ώστε να παράγονται καλύτερα αποτελέσματα από αυτά που παράγει η αγορά όταν είναι σχεδόν πλήρως απορρυθμισμένη.\nΈνα ακόμα σημείο από οσα λές που θέλω να σχολιάσω είναι και το παρακάτω\n«Η οικονομία μας δεν συρρικνώνεται, δεν αντιμετωπίζει φαινόμενα πραγματικής ύφεσης, απλά ξεφουσκώνει. Το ΑΕΠ μας ήταν τεχνητά υψηλό (όχι πραγματικό) και βασιζόταν στην κατανάλωση με τα δανεικά.»\nΜε όλο τον σεβασμό αλλά το παραπάνω είναι παντελώς εσφαλμένο και δεν έχει καμία βάση στην επιστήμη. Οι υφέσεις είναι φαινόμενα που η ύπαρξή τους δεν εξαρτάται από το κατά πόσο μία οικονομία ζεί με δανεικά* ή όχι. Εαν ακολουθήσουμε την λογική αυτή, και η μεγάλη ύφεση του ’30 δεν ήταν ύφεση γιατί και τότε η οικονομική ανάπτυξη της δεκαετίας του ’20 ήταν βασισμένη σε μιά χρηματιστηριακή φούσκα, σε αέρα κοπανιστό δηλαδή.\nΟ όρος «τεχνητά υψηλό» ΑΕΠ επίσης δεν έχει καμία βάση στην επιστήμη. Δεν υπάρχει κανένα «τεχνητά υψηλό» ΑΕΠ. Υπάρχει το ΑΕΠ, το οποίο αυξάνεται ή μειώνεται, και προσπαθούμε να καταλάβουμε γιατί συμβαίνει αυτό. Η χρήση του όρου «Τεχνητά Υψηλό» ΑΕΠ από την μία μας επιτρέπει να εκφέρουμε εξαιρετικά γενικές, ηθικοπλαστικές κρίσεις για ένα λαό ή μιά οικονομία έχοντας παράλληλα ένα μανδύα επιστημονικότητας στον λόγο μας. Από την άλλη όμως δεν μας βοηθάει ούτε κατ’ ελάχιστο να κατανοήσουμε την πραγματικότητα.\n* Με δανεικά λειτουργούσε το σύνολο των οικονομιών της Δύσης από τις αρχές του ’80 και έπειτα. Μπορούμε να κάνουμε μία μεγάλη κουβέντα σχετικά με το ποιοί είναι οι λόγοι που ώθησαν σε αυτή την εξέλιξη, το γεγονός όμως παραμένει, δεν ήταν μόνο η Ελλάδα αλλά και μία πλειάδα δυτικών οικονομιών που βασίζονταν στα δανεικά για να λειτουργήσουν. Η Ελλάδα απλά έκανε ότι έκαναν και οι υπόλοιποι. Το πληρώνει όμως τώρα γιατί ποτέ δεν φρόντισε να αναπτύξει μία στέρεη παραγωγική δομή. Το να την κατηγορούμε σήμερα όμως επειδή, τάχα, δανείζονταν, όπως άλλωστε έκανε και όλος ο υπόλοιπος αναπτυγμένος κόσμος, είναι μάλλον κοντόφθαλμο. Μην παρεξηγηθώ, υπάρχουν αρκετά πράγματα για τα οποία θα μπορούσε να κατηγορηθεί, όχι όμως για αυτό.\n28 Απριλίου, 2012 στις 7:15 μμ\nermippos (για το σύνολο των σχολίων)\nαλλά ειδικα΄για την παράγραφο:\n«ο σύστημα αυτό, που δημιουργήθηκε σε διάστημα πολλών δεκαετιών και επέτρεψε μια χαοτική αλληλεξάρτηση, δεν αλλάζει από την μία μέρα στην άλλη. Η τροποποίηση του απαιτεί σχεδιασμούς ακριβείας και εφαρμογή πολιτικών μετασχηματισμού των οικονομιών σε βάθος δεκαετιών.Δεν πιστεύω σε καμία περίπτωση ότι το καθεστώς αυτό δεν έχει ήδη προσδιορισθεί από τις ηγέτιδες τάξεις ως πρόβλημα. Απλά είναι ένα πρόβλημα με εξαιρετικά δύσκολη λύση.\nΚοντολογίς, θα είναι λάθος να μιλάμε για εκκαθάριση του τραπεζικού συστήματος εντός του υπάρχοντος οικονομικού μοντέλου. Όταν θα αλλάξει το καθεστώς των τραπεζών θα έχουμε ήδη αποκτήσει ένα άλλο μοντέλο από αυτό που σήμερα εφαρμόζουμε. Οι τράπεζες δεν είναι προσάρτημα και εργαλείο του συστήματος για να αλλάξουν επιτρέποντας το να συνεχίσει να υπάρχει. Είναι ουσιώδες μέρος του. Καλώς ή κακώς. Θα πάρει καιρό»\nΟπου πλέον μπαίνει το θέμα της αλλαγης ολοκληρου του ισχύοντος οικονομικου συστήματος, και εχει προσδιορισθει ως πρόβλημα απο τις ηγέτιδες δυνάμεις παγκοσμίως και θα ελεγε κανείς ειδικότερα μετά την τελευταια χρηματοπιστωτική κρίση στις ΗΠΑ που ειχε ως αποτέλεσμα μια παγκόσμια οικονομική κρίση και\nαποτελει το «επιστέγασμα» ολης της προηγούμενης ανάλυσης του ermippos, και θα ευχόταν κανείς, αντί να διαβάζει και να ακουει ολες τις εξυπνακίστικες, λαικίστικες, αποπροσανατολιστικές αναλύσεις, που ως επι το πλέιστον, επικρατουν στο δημόσιο λόγο, να ειχε τη δυνατότητα η κοινή γνώμη να εχει μια τέτοια νηφάλια ενημέρωση.\nΘα ηταν μια εξέλιξη της ολης πολιτικης σκέψης που αφορά το σύνολο της κοινωνίας.\nυγ. Να μην θεωρηθουν καθόλου αυτές οι σκέψεις ως……..»κολακευτικά λόγια». Αλλωστε αναρωτιεμαι αν εχω ξαναδιαβάσει σχόλια του ερμιππου, εδω η αλλου. Μπορεί. 🙂\n28 Απριλίου, 2012 στις 7:16 μμ\nΓιατί αν χρεωκοπήσουν οι τράπεζες,την ανακεφαλαιοποίηση τους θα την αναλάβει το οικείο κράτος – μέλος και όχι συνολικά η ΕΚΤ.π.χ. τώρα τα ποσά που θα διατεθούν για τις ελληνικές τράπεζες θα προστεθούν στο ελληνικό δημόσιο χρέος.Ας πρόσεχε το ελληνικό κράτος να μην χρεωκοπούσε και να μην επιβάρυνε τις τράπεζες του με το PSI.\nΗ Ισπανία που έχει μικρό δημόσιο χρέος έχει πρόβλημα γιατι έχει πολλές μικρές τράπεζες (ταμιευτήρια) στο κόκκινο και οι αγορές υπολογίζουν ότι το ισπανικό χρέος θα αυξηθεί δραστικά οπότε χρεώνουν παραπάνω.Ας πρόσεχε η Τράπεζα της Ισπανίας να μην τις αφήσει να ανοιχθούν τόσο.\nΕκείνο που θέλω να πω είναι το εξής : μετά από γαλλική απαίτηση έγινε το κοινό νόμισμα,το ευρώ.Οι Γερμανοί γνωρίζοντας με ποιούς είχαν να κάνουν κατασκεύασαν ενα σύστημα ώστε σε τελική ανάλυση τα εθνικά χρέη να παραμείνουν διακριτά και να τα πληρωνει ο καθένας μόνος του και είπαν ότι μόνο έτσι δέχονται να καταργήσουν το μάρκο.\nΚανείς δεν μπήκε με το ζόρι.Όποιος δεν ήθελε έμενε απέξω.\nΤώρα προσπαθούν να τους βάλουν πάλι να ενοποιήσουν τα χρέη και το μέλλον της ΕΕ θα εξαρτηθεί από την απόφασή τους.\n28 Απριλίου, 2012 στις 7:28 μμ\nΤεχνητά υψηλο ΑΕΠ εννοεί μάλλον ένα ΑΕΠ που δεν δικαιολογείται από την προσφορά της χώρας στο ευρωπαικό ή και το παγκόσμιο ΑΕΠ.\nΑυτό φαίνεται από το ισοζύγιο τρεχουσών συναλλαγών το οποίο στην ελληνική περίπτωση ήταν το χειροτερο του κόσμου.\nΕάν έχεις μία κατάσταση όπου τα πάντα είναι εισαγόμενα και δεν εξάγεις τίποτα αλλά παρ όλα αυτά περνάς μια χαρά,αυτό είναι τεχνητό με την έννοια ότι έχεις βρεί κάπου μία πηγή που σου φέρνει λεφτά που δεν κερδίζεις από την παραγωγή σου και η οικονομία σου είναι οι ανταλλαγές και δραστηριότητες μέσω των χρημάτων αυτών.\nΦυσικά αν έχεις ανεξάρτητο νόμισμα αυτό δεν μπορεί να γίνει γιατί οι αγορές θα πιέσουν για υποτίμηση μόλις το ισοζύγιο ξεφύγει.\nΕκείνο που συνέβαινε στην ελληνική περίπτωση είναι ότι οι αγορές υπέθεταν ότι οι γαλλικές και γερμανικές τράπεζες που δάνειζαν χαμηλότοκα την Ελλάδα πέρα από την οικονομική λογική θα συνέχιζαν να το κάνουν για πολιτικούς λόγους-συνοχή ευρωζώνης – άσχετα με το ισοζύγιο.\nΌταν ο global thinker άρχισε να ξεκατινιάζεται δημοσίως με τις αντίστοιχες κυβερνήσεις κατάλαβαν ότι αυτό δεν είναι εγγυημένο οπότε αντιμετώπισαν την Ελλάδα ως ανεξάρτητη περίπτωση και ως τέτοια περίπτωση ήταν υπερδανεισμένη.\n28 Απριλίου, 2012 στις 8:03 μμ\nΑς μην χρεωκοπούσε το κράτος για να μην χρεοκοπήσουν οι τράπεζες. Το ότι οι τράπεζες, και εδώ και στα άλλα PIIGS, χρεοκόπησαν από την απληστία τους δανείζοντας όποιον περνούσε το τέστ του καθρέφτη και από την «τυχαία» έλλειψη κανόνων περνάει στο ντούκου\nΤι να κάνουμε, τώρα ας αναλάβουν οι γνωστοί ηλίθιοι να πληρώσουν, δημοκρατία δεν μου θέλατε?\n28 Απριλίου, 2012 στις 8:15 μμ\n«Εάν έχεις μία κατάσταση όπου τα πάντα είναι εισαγόμενα και δεν εξάγεις τίποτα αλλά παρ όλα αυτά περνάς μια χαρά,αυτό είναι τεχνητό με την έννοια ότι έχεις βρεί κάπου μία πηγή που σου φέρνει λεφτά που δεν κερδίζεις από την παραγωγή σου και η οικονομία σου είναι οι ανταλλαγές και δραστηριότητες μέσω των χρημάτων αυτών.»\nΤο έθιξα αυτό δεξιέ στο σχόλιό μου εκεί που ανέφερα πως εαν για κάτι πρέπει να κατηγορηθεί η Ελλάδα είναι που ποτέ δεν ανέπτυξε μία στέρεη παραγωγική δομή.\nΠαρόλα αυτά το να κατηγορεί κανείς την Ελλάδα επειδή, τάχα, δανείζονταν, την στιγμή που τα τελευταία 30 χρόνια το ίδιο έκανε και η πλειοψηφία των κρατών της Δύσης (το γιατί έλαβε χώρα αυτη η εξέλιξη είναι ένα άλλο μεγάλο θέμα…), κάπου είναι κοντόφθαλμο.\n28 Απριλίου, 2012 στις 8:34 μμ\nμη σε αποπροσανατολίζει ο δεξιός 🙂\nδεν πτώχευσαν οι τράπεζες λόγο PSI Πτώχευσαν το 2008 αλλά ΔΕΝ κρατικοποιήθηκαν γιατί ήμασταν λαρτζ –παγκοσμίως. Ήταν τότε που ο Κωστάκης ο Καραμανλής με πανηγυρικούς τόνους ανακοίνωσε ότι η χώρα θα στηρίξει τις τράπεζες γιατί τις αγαπάμε (έκτοτε οι φορές που δανείστηκαν από τις αγορές είναι μετρημένες στα δάχτυλα του ενός χεριού και αυτές μόνο με τις εγγυήσεις του δημοσίου)\nΣτην ενίσχυση της Γερμανικής οικονομίας συμμετέχει ενεργά και μια κρατική τράπεζα η KfW, η οποία όμως (άκου κάτι πράματα, σε καπιταλιστικές συνθήκες και σε συνθήκες ενωμένη Ευρώπης με κανόνες και μπλα μπλα) μόνον αυτή έχει το δικαίωμα να αντλεί κεφάλαια από την ΕΚΤ με επιτόκια 1%.\nΚι αφού δεξιέ τον τελικό λογαριασμό των τραπεζών θα τον πληρώσουν τα κράτη γιατί η ΕΚΤ δεν τα δίνει απ ευθείας σε αυτά?\nΗ αναγκαιότητα του ευρώ προέκυψε από την κατάρρευση (πάλι με υπαιτιότητα της Γερμανίας και θύμα τότε την Ιταλία) του ΕΝΣ\nγια την …λογοτεχνική προσέγγιση του ΑΕΠ ο πλέον αρμόδιος να μιλήσει είναι ο φιλέλληνας–εγώ σηκώνω τα χέρια ψηλά\n28 Απριλίου, 2012 στις 9:41 μμ\n«για την …λογοτεχνική προσέγγιση του ΑΕΠ ο πλέον αρμόδιος να μιλήσει είναι ο φιλέλληνας–εγώ σηκώνω τα χέρια ψηλά»\nΚαθε καλλιτεχνικος δημιουργος, εστω και ερασιτεχνης, κατασκευαζει τον δικο του κοσμο γιατι ο πραγματικος τον ενοχλει.\nΜονον που δυστυχως -προβλεπω- οτι τα σατιρικα μου πονηματα θα ….ατυχησουν, ως ιστορικη αληθεια του μελλοντος μας.\nΓια την …λογοτεχνική προσέγγιση του ΑΕΠ.\nΥπαρχουν δυο δυνατοτητες.\n1. Η πρωτη ειναι η οικονομια της χωρας να κρατηθει στην ζωη, με υφεση της ταξης του 5%, 3% και 2% , για τα ετη 2012 εως και 2014, η οποια θα μειωνεται με χαμηλο ρυιθμο , κυριως επειδη χονδρικα καθε ευρω λιτοτητα επιφερει μονον 0.4 ευρω αναπτυξης .\nΟμως απο τα μεσα του 2015, αφου αυτα τα 3 ετη μεταναστευσουν 500.000 ελληνες, και εφοσον αρχισουν να αποδιδουν καποια αναπτυξιακα μετρα σε επιπεδο PIIGs και ενδεχομενως και αλλων χωρων της Ε.Ε.που θα πρεπει να ληφθουν στις αρχες του 2013, πιθανολογω οτι θα εχουμε αναπτυξη της ταξης του 1%.\nΤοτε ενδεχεται να γινει δευτερο κουρεμα των χρεων του ελληνικου δημοσιου η/και σημαντικη μειωση του επιτοκιου δανεισμου.\nΑυτο προυποθετει οτι η εκτεταμενη αγχωδης νευρωση/διαταραχη/καλα κρυμενη μανιοκαταθλιψη πολλων ελληνων που εμφανιζεται με την μορφη της υπερβολικης αισιοδοξιας και απερισκεπτης σπαταλης ενω -με την πρωτη σημαντικη δυσκολια- βαθμιαια βυθιζονται σε κατασταση απαισιοδοξιας/πανικου/εγκλωβισμου σε αδιεξοδα με βαση λαθος δεδομενα/καταθλιψης/παραιτησης/αεργιας….θα θεραπευθει με καποιο μαγικο τροπο .\nΘα προτεινα την ομαδικη θεραπεια στα αδεια σταδια και γηπεδα και τις αλλες ανοικτες και κλειστες εγκαταστασεις των φαραωνικων Ολυμπιακων αγωνων του 2004 με τον μονον ωφελιμο διορισμο ολων των διαθεσιμων ψυχολογων και ψυχιατρων (και της διασποορας) , ωστε και να ιαθουν πολλοι, να σωθουν ζωες κια να επανελθει η γαληνη στην ψυχη πολλων ελληνων, για να ειναι χρησιμοι και παραγωγικοι στην χωρα.\nΗ δευτερη δυνατοτητα ειναι λογοτεχνικη\nΣυντομη υπενθιμιση προηγουμενου επισοδειου\n(Αν θυμαστε ειχε εκλεγει η αντιμνημονικη κυβερνηση( δεν ειχα προβλεψει τους Ανεξαρτητους Ελληνες ) , ειχαμε κατασχει 20 γερμανικα αεροπλανα και ολη την γερμανικη περιουσια σε ελληνικο εδαφος και\n«Ταυτόχρονα, μόλις προσγειώθηκαν σε ελληνικά αεροδρόμια τα πρώτα είκοσι αεροπλάνα της LUFTHANSA και άλλων γερμανικών εταιρειών πτήσεων charter, κατασχέθηκαν από την ελληνική κυβέρνηση, οι δε επιβάτες τους, πάνω από 3700, φιλοξενηθήκαν υπό περιορισμό, αναγκαστικά διασκορπιζόμενοι σε διάφορα μέρη.\nΗ γερμανική κυβέρνηση, προ των επερχομένων εκλογών, σκλήρυνε την στάση της και κήρυξε τον πόλεμο στην Ελλάδα…..»\n«X. Οι καλοί θεοί της Ελλάδας μας δίνουν (;) και άλλες ελπίδες\nΤο μέσο ΑΕΠ την τελευταία 10-ετία είναι 150 δις. Αν λ.χ. από το 30% του συσσσωρευμένου μαύρου και γκρίζου ΑΕΠ, δηλ. 45 δις, μόλις το ένα τέταρτο (1/4) εξαναγκαζόταν να νομιμοποιηθεί με φορολογικό συντελεστή 10% επί των συσσωρευμένων κεφαλαίων μιας δεκαετίας θα απέδιδε άπαξ στο κράτος 10%x10έτηx60δις/έτος x 25% =11.25 δις και στη συνέχεια, μέρος του μπορούσε να περάσει στην επίσημη οικονομία.\nΕίναι κοινό μυστικό πως πάρα πολλοί Έλληνες διαθέτουν μεγάλους καταθετικούς λογαριασμούς την Ελβετία, σε χώρες της ΕΕ (Κύπρος, Ηνωμένο Βασίλειο κλπ) αλλά και σε φορολογικούς παραδείσους. Ήδη από το 2002 ήταν γνωστό ότι οι ελληνικές τράπεζες ιδρύουν, δικές τους εταιρείες off shore σε φορολογικούς παραδείσους (όπου, όπως είναι εύλογο, δεν υπάρχει φορολογία των καταθέσεων) και αναλαμβάνουν, για λογαριασμό των πελατών τους, τη μεταφορά των καταθέσεων αυτών από την Ελλάδα στην «παράκτια» εταιρεία.\n”.. κατάλογο με τις καταθέσεις Ελλήνων σε ελβετικές τράπεζες επεξεργάζονται οι υπηρεσίες του υπουργείου Οικονομικών προκειμένου να διαπιστωθεί εάν έχουν καταβληθεί οι αναλογούντες φόροι από τους τόκους των καταθέσεων, αλλά και αν τα εισοδήματα έχουν αποκτηθεί με νόμιμο τρόπο.\nΣτο επιχειρησιακό σχέδιο προβλέπεται η κατάρτιση διμερούς σύμβασης με τις ελβετικές αρχές. Πρόσφατα, …, άρχισαν διαπραγματεύσεις μεταξύ των ελληνικών και ελβετικών αρχών για τη δημιουργία φορολογικού πλαισίου αναφορικά με τις καταθέσεις των φορολογικών κατοίκων Ελλάδος και για την αποτροπή συγκάλυψης παρανόμως αποκτηθέντων εισοδημάτων. Η επιτυχής έκβαση αυτών των διαπραγματεύσεων αναμένεται να αποφέρει σημαντικά έσοδα, αλλά και τις απαραίτητες πληροφορίες για τη διασταύρωση μεταξύ δηλούμενων εισοδημάτων και κτήσης κινητών αξιών και καταθέσεων στην Ελβετία.\n“…, το ελληνικό κράτος έχει υπογράψει συμφωνίες ανταλλαγής φορολογικών πληροφοριών με κράτη – φορολογικούς παραδείσους. Ήδη έχει προχωρήσει η σύναψη πέντε τέτοιων συμβάσεων βάσει των οποίων εξασφαλίζεται πρόσβαση στα στοιχεία των πραγματικών ιδιοκτητών εξωχώριων εταιρειών (offshore). Αντίστοιχες συμβάσεις θα υπογραφούν και με άλλες χώρες εντός κι εκτός Ευρώπης, που αποτελούν εναλλακτικούς προορισμούς κεφαλαίων που ανήκουν σε φορολογικούς κατοίκους της Ελλάδας.”\n“ Οι συνολικές καταθέσεις μη νόμιμων κατοίκων της χώρας υπολογίζεται ότι ξεπερνούν τα 700 δισεκατομμύρια ευρώ και αποτελούν το 11% του ΑΕΠ της Ελβετίας..…η απόφαση της ελβετικής κυβέρνησης να φορολογήσει τις καταθέσεις Ευρωπαίων μη νόμιμων κατοίκων της … είναι στο πλαίσιο της συμφωνίας που έκανε το 2005 με την Ευρωπαϊκή Ένωση. Τα ονόματα και τα ποσά των καταθέσεων, …, θα εξακολουθήσουν να μένουν μυστικά ….Οι Ευρωπαίοι καταθέτες θα πληρώσουν έναν «φόρο βάσης» για το ποσό των καταθέσεων τους -όχι μεγαλύτερο του 20% της αξίας τους- και ετήσιο φόρο για τα κέρδη των κάθε είδους τραπεζικών καταθέσεων τους. Τα ποσά θα συγκεντρώνονται στη διεύθυνση Φορολογίας της Ελβετίας η οποία, ανώνυμα, θα τα στέλνει στην χώρα του καταθέτη.…, μέσα στο καλοκαίρι θα υπογραφούν οι σχετικές συμφωνίες με τη Βρετανία και τη Γερμανία, οι πολίτες των οποίων…..έχουν καταθέσεις 95 δισεκατομμυρίων και 315 δις δολαρίων αντίστοιχα…Εν συνεχεία θα πραγματοποιηθούν συμφωνίες με την Ιταλία και Γαλλία, ….ενδεικτικά .. η Γερμανία θα εισπράξει περί τα 50 δισεκατομμύρια ευρώ τον πρώτο χρόνο. Σε περίπτωση … συμφωνίας με την ελληνική κυβέρνηση με όρους ανάλογους εκείνων που συμφωνήθηκαν με τη Βρετανία, με τις καταθέσεις των Ελλήνων στην Ελβετία να υπολογίζονται σε 30 δις δολάρια, το ποσό που θα εισπράξει τον πρώτο χρόνο η Ελλάδα από τη φορολόγηση των καταθέσεων που αποφάσισε η ελβετική κυβέρνηση θα ανέρχεται σε δύο δις ευρώ.”\n“Ακόμη και στις αρχές Ιουνίου θα μπορούσε να εκδοθεί το ομόλογο διασποράς στις ΗΠΑ, εφόσον δεν υπάρξουν καθυστερήσεις με την έγκριση του σχετικού φακέλου με τα οικονομικά στοιχεία για την ελληνική οικονομία από την Αμερικανική Επιτροπή Κεφαλαιαγοράς. Αυτό εκτιμούν στο οικονομικό επιτελείο, εν μέσω των διαδικασιών για την έκδοση του ομολόγου. Η έκδοση του ομολόγου διασποράς συνολικά εκτιμάται σε 3 δισ. δολάρια και θα «σπάσει» σε τρία μέρη, στην αγορά των ΗΠΑ, στον Καναδά και την Αυστραλία.”\nΣίγουρα δεν θα αγοράζω σπαράγγια από την -διαχρονικά μολυσμένη με χημικά- περιοχή της Ruhr, όταν υπάρχουν ελληνικά τα οποία είναι και στην μισή τιμή γιατί οι τσιγκούνηδες οι Γερμανοί, αντί να εισάγουν τα δικά μας, έκαναν δικές τους καλλιέργειες, όμως πολύ χειρότερης ποιότητας .\nΌλα είχαν μπει –λοιπόν- σε καλό δρόμο…»\n28 Απριλίου, 2012 στις 9:53 μμ\nΠροηγουμενο επεισοδιο στο :\n28 Απριλίου, 2012 στις 9:54 μμ\nΕάν η ΕΚΤ δανειοδοτούσε τα κράτη με ενιαίο χαμηλό επιτόκιο τότε το ευρώ θα ήταν πληθωριστικό νόμισμα και δεν θα επιβραβεύονταν οι χώρες που έχουν συνετή οικονομική πολιτική.\nΘα είχε ήδη συντελεσθεί η ενοποίηση της Ευρώπης και σε τελική ανάλυση το χρέος θα ήταν κοινό.\nΗ δανειοδότηση των τραπεζών γίνεται υπό την προυπόθεση ότι ελέγχονται από τις οικείες κεντρικές τράπεζες για τη χρήση των χρημάτων αυτών και σε τελική ανάλυση αν κάτι πάει στραβά θα το πληρώσουν τα κράτη.\nΔεν είπα ποτέ ότι το σύστημα δεν έχει ατέλειες και δεν είναι έτοιμο να καταρρεύσει.Είπα ότι ήταν ο γαλλογερμανικός συμβιβασμός και όποιος δεν ήξερε να το χειρισθεί έπρεπε να μείνει μακριά.\nΟι άλλες χώρες της Δύσης δανείζονται αλλά παράγουν και εξάγουν.’Αλλο αυτό και άλλο να δανείζεσαι και να μην παράγεις.\nΑνεφέρθη η Ιαπωνία.Έχει το μεγαλύτερο δημόσιο χρέος στον κόσμο που το χρωστάει στον εαυτό της καθώς το κράτος κόβει γεν και δανείζει επιχειρήσεις,επιδοτεί ζημίες και το Δημόσιο.Αλλά η Ιαπωνία είναι μεγάλη εξαγωγική δύναμη οπότε τα γεν που τυπώνει δεν μπορεί να χάσουν την αξία τους αφού αντιπροσωπεύουν χρήμα με το οποίο ο πλανήτης αγοράζει πράγματα που θέλει.\n29 Απριλίου, 2012 στις 12:11 πμ\n«Οι άλλες χώρες της Δύσης δανείζονται αλλά παράγουν και εξάγουν.’Αλλο αυτό και άλλο να δανείζεσαι και να μην παράγεις.»\nΚαι η Ελλάδα έχει εξαγωγική βιομηχανία δεξιέ, είναι όμως πολύ μικρή σε σχέση με αυτή που έχουν άλλες δυτικές οικονομίες (ή με την εξαγωγική βιομηχανία που θα μπορούσε να έχει αναπτύξει).\nΚαι δεν είναι φυσικά μόνο η εξαγωγική βιομηχανία αυτή που φέρνει έσοδα αλλά και ο τομέας των υπηρεσιών και εκεί η Ελλάδα είχε (και εξακολουθεί να έχει) τον τουρισμό. Ο τουρισμός μέχρι πολύ πρόσφατα έφερνε πολύ χρήμα στην χώρα.\nΟπότε το επιχείρημα πως μόνο δανειζόμασταν χωρίς να παραγουμε απολύτως τίποτα είναι εσφαλμένο. Το σωστό είναι πως δεν αναπτύξαμε μία στέρεη παραγωγική δομή και την έμφαση την δίνω στο ‘στέρεη’. Μία παραγωγική δομή δηλαδή τέτοια η οποία ακόμα και σε δύσκολους καιρούς να μπορεί να δώσει ώθηση στην οικονομία και να φέρει οικονομική ανάπτυξη.\nΚαι δεν το συζητάμε, θα έπρεπε να έχουμε αξιοποιήσει καλύτερα τον τουρισμό αλλά και τις πράσινες τεχνολογίες, δύο τομείς στους οποίους έχουμε συγκριτικό πλεονέκτημα. Αυτοί οι δύο τομείς θα αποτελέσουν μέρος αυτής της στέρεης παραγωγικής δομής για την οποία μιλάω, εαν ποτέ αποφασίσουμε να την οικοδομήσουμε.\n29 Απριλίου, 2012 στις 12:12 πμ\nΡε καπετάνιε, τζάμπα χαλάς την μελάνη σου (ή μάλλον φθείρεις τα πλήκτρα σου) νομίζω\nΤο πότε, πώς και γιατί χρεωκόπησαν τα ευαγή ιδρύματα το διατύπωσα ξεκάθαρα, ο δεξιός μπορεί να απροσανατολίσει μόνο όσους είναι ευεπίφοροι\nΆλλά τώρα που διάβασα και το σχόλιο του ότι δανείζονται με 1 και δανείζουν με 5 (με κανόνες εννοείται!) για να κρατήσουν σταθερό το νόμισμα (ο ορισμός της νομισματικής πολιτής κυρία μου που θα έλεγε κι’ ο Ζουγανέλης…), πείσθηκα εντελώς και λέω να γλυτώσω από την φθορά τα δικά μου πλήκτρα τουλάχιστον\n29 Απριλίου, 2012 στις 8:58 πμ\nΣτάθη κουβέντα κάνουμε χώρια που εμένα με αρέσει να πειράζω τον δεξιό. Το τραβάει και ο οργανισμός του όμως όπως πχ με την άστοχη αιτιολόγηση για την Ιαπωνία και την τάχαμου εμπιστοσύνη των επενδυτώνε στην εξαγωγική οικονομία της το ισχυρό της νόμισμα και τα τοιαύτα (ξεχνώντας ότι η Ιαπωνία ήταν αυτή που έδωσε την σύγχρονη έννοια του οικονομικού κραχ εκεί κοντά στο 90- από τότε ακούς Νικεϊ και σε πιάνει σύγκρυο.. )\n29 Απριλίου, 2012 στις 9:33 πμ\nΝίκει μπορει να μη θέλεις να ακούσεις,αλλά τα γεν τα θέλεις;\nΑυτό και μόνο είπα.Τα θέλεις γιατί με αυτά μπορείς να πας και να πάρεις αυτοκίνητα,μηχανές,ρομπότ,κασσετόφωνα και ένα σωρό άλλα πράγματα και όσο θα μπορείς να τα πάρεις η Τράπεζα της Ιαπωνίας θα μπορεί να τυπώνει τόννους και να τα μοιράζει παρά το δημόσιο χρέος.\n29 Απριλίου, 2012 στις 11:11 πμ\n«μαϊμού συντάξεις-επιδόματα κλπ…»\nαυτά έχουν μια συγκεκριμένη αιτία: το πολιτικό-πελατειακό σύστημα. Όμως τα ταμεία δεν μπήκαν μέσα τόσο από αυτό το σύστημα (ότι ότι είναι ήσσονος σημασίας) αλλά κυρίως από τη μόχλευσή τους από τις κυβερνήσεις. Σε ένα ταμείο η κα Πετραλιά αντικατέστησε τον πρόεδρό του (που ήταν δικός τους) για να βάλει έναν άλλον σε προχωρημένο στάδιο αλτσχάϊμερ… Φυσικά το ταμείο αγόρασε ομόλογα… κάπως έτσι έκαναν και οι «πράσινοι» Βενιζέλος και Παπακωνσταντίνου…\n29 Απριλίου, 2012 στις 12:32 μμ\n(Απο το ingr 29/4/2012)\n«ΟΙ σοσιαλδημοκράτες (SPD) καθυστερουν το γερμανικό «ΝΑΙ» στο Δημοσιονομικο Σύμφωνο»\nκαι λένε οτι «Ο Ολαντ προτείνει το αυτονόητο»\nΤό λινκ του ingr δεν προβάλλεται στη σελίδα. 😯\n30 Απριλίου, 2012 στις 6:27 μμ\nσχο, την ώρα που ασχολούμαστε με τα ψυχολογικά των Γερμανών ο πρόεδρος του ΣΕΤΕ μας έστειλε σήμερα τα μαντάτα του:ξεχάστε τα περσινά-τσεκαρισμένο\nΑνέφικτους θεωρεί ο ΣΕΤΕ τους στόχους για 16 εκατ. διεθνείς αφίξεις και 10 δισ. ευρώ άμεσα έσοδα από τον τουρισμό το 2012, βάσει των αποτελεσμάτων του α’ διμήνου, καθώς σύμφωνα με τα στοιχεία της Τράπεζας της Ελλάδος, καταγράφεται σημαντική πτώση τόσο στις αφίξεις, όσο και στα έσοδα.\nΟ ΣΕΤΕ εκτιμά επίσης ότι η πτώση αυτή αναμένεται να συνεχισθεί στο ίδιο περίπου επίπεδο για το πρώτο τετράμηνο του έτους, γιατί – όπως αναφέρει – τα αναγκαία μέτρα και οι διαρθρωτικές αλλαγές «σε μεγάλο βαθμό δεν εφαρμόσθηκαν, ενώ η οικονομική κρίση στην Ευρώπη επιδεινώθηκε».\nΠάντως, ο ΣΕΤΕ θεωρεί θετικό ότι οι Πρόεδροι της ΝΔ και του ΠΑΣΟΚ κ.κ. Αντώνης Σαμαράς και Ευάγγελος Βενιζέλος εξήγγειλαν, ως μέρος του προγράμματος των κομμάτων τους, χαμηλό συντελεστή ΦΠΑ στο τουριστικό πακέτο και επαναφορά του ΦΠΑ της εστίασης στο 13%.\n«Μία χώρα, όπως η Ελλάδα, που ζει από τον τουρισμό, δεν μπορεί παρά να διατηρεί τον ΦΠΑ στο τουριστικό της προϊόν σε επίπεδα παρόμοια με αυτά των ανταγωνιστών της, δηλαδή της τάξης του 5% – 8%», τόνισε ο πρόεδρος του Συνδέσμου Ανδρέας Ανδρεάδης.\n«Η απόφαση του οικονομικού επιτελείου της κυβέρνησης πέρυσι τον Μάιο, με τη σύμφωνη γνώμη και της τρόικα, για αύξηση του ΦΠΑ της εστίασης στο 23%, δηλαδή σε επίπεδα παγκόσμιου υψηλού, υπήρξε απόλυτα ακατανόητη και πέραν κάθε οικονομικής λογικής», πρόσθεσε και κατέληξε: «Κατέστρεψε σε λίγους μήνες χιλιάδες επιχειρήσεις και κατήργησε δεκάδες χιλιάδες θέσεις εργασίας, ιδιαίτερα νέων, ενώ τελικά μείωσε και τα φορολογικά έσοδα του κράτους».\nΟ ΣΕΤΕ υποστηρίζει ότι για να ξεκινήσει η ανάπτυξη «πρέπει να εφαρμοσθούν άμεσα μετά τις εκλογές τα γνωστά, τεκμηριωμένα και εν πολλοίς αυτονόητα μέτρα θωράκισης του τουρισμού μας και βελτίωσης της ανταγωνιστικότητάς του».\nσου δίνω παρακάτω και κάποια στατιστικά στοιχεία που ίσως σε βοηθήσουν να βγάλεις τα συμπέρασμα σου .\nClick to access 120403_Eiserxomeni%20taksidiotiki%20kinisi%20mi%20katoikon%20stin%20Ellada%20ana%20xora%20proelefsis%202005-2011.pdf\nΕκεί θα δεις ότι η αγορά της Γερμανίας όπως σου έλεγα έχει πάρει -οριστικά για μένα-την κατιούσα από το 2006 (όχι φυσικά εξαιτίας της εικόνας μας και άλλα νόστιμα.. ) .\nΘέλω να ελπίζω ότι θα κρατηθούμε στα επίπεδα του 2010 (~15εκ αφίξεις) που όμως είναι κατά 1,4 εκ αφίξεις λιγότερες από το 11 . Οι απώλειες αυτές σε συνδυασμό με την τεράστια πτώση του εσωτερικού τουρισμού (-50% για το φετινό Πάσχα)ίσως δημιουργήσουν σοβαρά προβλήματα στον κλάδο.\nΤο πουλέν του ΓΑΠ ο Γερουλάνος που στο διάολο είναι? Δεν έρχεται κατά δω να του ψιθυρίσω δυο φωνήεντα\n« ΝΔΣΟΚ κλπ (29)\nΟ Βενιζέλος και το Σύνταγμα »


Πώς δολοφόνησαν τον θρυλικό Θανάση Παπάζογλου • Η Άποψη\nΑπό Ν. ΣΕ\t 19:45 - 10/01/2021 Τελευταία Ενημέρωση 17:37 - 10/01/2021\nΟ θρυλικός λίμπερο Θανάσης Παπάζογλου έφυγε από τη ζωή ανήμερα των Φώτων σε ηλικία 67 ετών. Στην πραγματικότητα τον σκότωσαν. Πριν από τρία χρόνια καθηλώθηκε σε αναπηρικό καροτσάκι, μετά από διαμάχη με γείτονες για έναν… κάδο απορριμμάτων. Οι υπεύθυνοι δεν έχουν λογοδοτήσει ακόμη στη Δικαιοσύνη, αφού λόγω Covid-19 η δίκη αναβλήθηκε για τον ερχόμενο Ιούλιο.\nΑπό τον Μάρτιο του 2017 ο ποδοσφαιριστής που κάποτε ξεσήκωνε την κερκίδα, ήταν καθηλωμένος σε αναπηρικό καροτσάκι, καθώς τότε ήταν που του έστησαν καρτέρι κάτω από το σπίτι του και χωρίς καμία προειδοποίηση του επιτέθηκαν με τη συνδρομή πυγμάχου αθλητικού συλλόγου της συμπρωτεύουσας, τον οποίο και προέτρεπαν: «Στο κεφάλι, στο κεφάλι, χτύπα τον στο κεφάλι…» Και αυτή η «υπόδειξη» δεν ήταν τυχαία, αφού γνώριζαν πως ο Θανάσης Παπάζογλου τον καιρό εκείνο ανάρρωνε μετά από εγκεφαλικό επεισόδιο που είχε υποστεί. Και ήταν η περίοδος που είχε καταφέρει να περπατά μόνος του χωρίς την βοήθεια της συζύγου του με την οποία είναι ζευγάρι από μαθητές Γυμνασίου.\nΌλα ξεκίνησαν όταν η οικογένεια των γειτόνων αρνήθηκε να συμμορφωθεί με τις υποδείξεις του δήμου που συνεργεία του τοποθέτησαν τον κάδο απορριμμάτων κάτω από το σπίτι τους. Οι τελευταίοι κάθε τόσο μετέφεραν τον κάδο έξω από το σπίτι της οικογένειας του παλαίμαχου ποδοσφαιριστή και έτσι προκλήθηκαν εντάσεις που στο τέλος πήραν πολύ άσχημη τροπή. Μέχρι που οι γείτονες, έβαλαν νεαρό πυγμάχο ομογενή από τη Ρωσία να χτυπήσει με γροθιές στο κεφάλι τον Θανάση Παπάζογλου. Έκθεση-καταπέλτης του καθηγητή της ιατροδικαστικής Ματθαίου Τσούγκα φανερώνει πως τα χτυπήματα από τον πυγμάχο με γροθιές στο κεφάλι ήταν «δολοφονικά».\nΟ Θανάσης Παπάζογλου υπήρξε στέλεχος και της εθνικής ομάδας μαζί με τους άλλους δυο Θεσσαλονικείς, τον Γιώργο Φοιρό και τον Γιάννη Γούναρη. Στον ΠΑΣ Γιάννινα, αποθεώθηκε όταν δημιούργησαν την αχτύπητη μεγάλη ομάδα με τους Κοντογιωργάκη, Λιάκο, Σεϊταρίδη, Παπαχρήστο και Λάκη Παπαγγέλη.\nΚροβίνοβιτς: Μήπως έπαιζε με… μέσον στη Γουέστ Μπρομ κι έφυγε μόλις έδιωξαν τον Μπίλιτς;


Οι 12 κατηγορίες εργαζομένων που 'χτυπάει' το νέο Ασφαλιστικό | Εργασία | News 24/7\nΟι 12 κατηγορίες εργαζομένων που 'χτυπάει' το νέο Ασφαλιστικό\nΠοιος θα πληρώσει το "μάρμαρο" της ασφαλιστικής μεταρρύθμισης. Ποιοι εργαζόμενοι πλήττονται από το σχέδιο Κατρούγκαλου\nnews247 17 Ιανουαρίου 2016 13:38\nΜια ντουζίνα είναι οι κατηγορίες των εργαζομένων, που θίγονται από τις αλλαγές που ενσωματώνει το νέο Ασφαλιστικό και θα «πληρώσουν το μάρμαρο» της Μεταρρύθμισης, με το να λάβουν μελλοντικά, μικρότερες συντάξεις.\nΣτην «πρώτη γραμμή» σύμφωνα με τα dikaiologitika.gr μπαίνουν όσοι χαμηλοσυνταξιούχοι θα χάσουν φέτος το ΕΚΑΣ, αλλά και διάφορες κατηγορίες εργαζομένων με 35αετία, με 25αετία και με 20 έτη ασφάλισης.\nΑς δούμε συνοπτικά, ποιες είναι οι κατηγορίες των εργαζομένων, που πλήττονται από το σχέδιο νόμου Κατρούγκαλου, για το Ασφαλιστικό:\n1) Περίπου 80.000 συνταξιούχοι χάνουν το ΕΚΑΣ.\n2) Εργαζόμενοι ΔΕΚΟ - Τράπεζες και ασφαλισμένοι ΙΚΑ, που είναι υψηλόμισθοι, δηλαδή έχουν μηνιαίες αποδοχές πάνω από 1.500 ευρώ και βρίσκονται κοντά στη συμπλήρωση της 35αετίας.\n3) Ελεύθεροι επαγγελματίες - ασφαλισμένοι στον ΟΑΕΕ και ειδικά όσοι ήταν στο πρώην ΤΕΒΕ και στο ΤΑΕ, οι οποίοι κατέβαλλαν εισφορές από υψηλές ασφαλιστικές κατηγορίες και πρόκειται να συνταξιοδοτηθούν άμεσα, με 35αετία.\n4) Μηχανικοί, γιατροί, συμβολαιογράφοι και δικηγόροι - ασφαλισμένοι στο ΕΤΑΑ, που επίσης αποχωρούν σύντομα με 35 έτη ασφάλισης, λαμβάνουν σύνταξη μόνο από το συγκεκριμένο φορέα και κατέβαλλαν υψηλές εισφορές.\n5) Συνταξιούχοι που εισπράττουν κύρια σύνταξη άνω των 2.300 ευρώ και συνταξιούχοι που λαμβάνουν σύνολο συντάξεων άνω των 3.000 ευρώ, εξαιτίας της επιβολής χαμηλότερου πλαφόν.\n6) Εργαζόμενοι σε ΔΕΚΟ και Τράπεζες, αλλά και ασφαλισμένοι - μισθωτοί στο ΙΚΑ, που έχουν ήδη πάνω από 25 έτη εργασίας και μπορούν να αποχωρήσουν με όρους πρόωρης συνταξιοδότησης. Θα επιβαρυνθούν με χορήγηση μικρότερης εθνικής σύνταξης, σε σχέση με όλους τους υπόλοιπους.\n7) Νέοι συνταξιούχοι αναπηρίας, εξαιτίας της αλλαγής του τρόπου υπολογισμού της σύνταξης, αλλά και της περικοπής της εθνικής σύνταξης. Για ποσοστό αναπηρίας από 67% έως 79,9%, χορηγείται το 75% της εθνικής σύνταξης, και για ποσοστό αναπηρίας από 50% έως 67%, χορηγείται το 50% της εθνικής σύνταξης.\n8) Ασφαλισμένες - μητέρες, που εργάζονται σε ΔΕΚΟ και σε Τράπεζες, που λαμβάνουν υψηλές αποδοχές και έχουν πάνω από 20 έτη προϋπηρεσίας.\n9) Εμποροϋπάλληλοι, εργαζόμενοι σε ναυτικά πρακτορεία και υπάλληλοι τραπεζών, που έως τώρα μπορούσαν να καρπωθούν επικουρική σύνταξη με έως 48% ποσοστό αναπλήρωσης. Θα υποχρεωθούν στο εξής να λάβουν επικουρικές συντάξεις με ποσοστό αναπλήρωσης που δεν υπερβαίνει το 20% στην καλύτερη περίπτωση.\n10) Περιπτώσεις διπλοσυνταξιούχων, όπου οι νέοι συνταξιούχοι έχουν περισσότερα από 20 χρόνια ασφάλισης στο δεύτερο φορέα ασφάλισης. Θα λάβουν εθνική σύνταξη μόνο στη μία από τις συντάξεις που δικαιούνται.\n11) Αυξάνεται το κόστος εξαγοράς των πλασματικών ετών και έτσι από τα 25 ημερομίσθια του ανειδίκευτου εργάτη που είναι σήμερα και αντιστοιχεί σε 168 ευρώ το μήνα, θα προκύπτει στο εξής με βάση την εισφορά που καταβάλλει ο αιτών - ασφαλισμένος, κατά το μήνα της αίτησης ή το μήνα της τελευταίας απασχόλησής του.\n12) Ασφαλισμένοι του ΙΚΑ στα βαρέα με 35ετία που ελάμβαναν την προσαύξηση των βαρέων.\nΒγαίνει το κρυμμένο χρήμα από τα «στρώματα» - Θραύση έκαναν οι λίρες\nΤι ώρα κλείνουν τα καταστήματα σήμερα Κυριακή 17/1\nΠΕΡΙΣΣΟΤΕΡΑ: Συντάξεις, Δικαιολογητικά


Phil Jackson - Ο 7ος λόγος της προπονητικής επιτυχίας - All About Basketball Coaching\nHome / Προπονητική Δημοσιογραφία Μ.Μ.Ε / Προπονητική Φιλοσοφία / Ω / Phil Jackson - Ο 7ος λόγος της προπονητικής επιτυχίας\nPhil Jackson - Ο 7ος λόγος της προπονητικής επιτυχίας\nΟ Phil Jackson μίλησε! Ο άνθρωπος των 11 δαχτυλιδιών αποκάλυψε τα μυστικά του κι ο Στ. Τριαντάφυλλος αποκωδικοποίησε τον 7λογο της επιτυχίας του Zen Master.\nΑποκωδικοποιώντας επομένως το βιβλίο του, ο άρχοντας των δαχτυλιδιών, έβγαλε τον δικό του 7λογο επιτυχίας: 7 +1 μυστικά που κάνει μια ομάδα πρωταθλήτρια.\n3) Σκέψου έξω από το φυσιολογικό\n4) Να είσαι αυθεντικός\n5) Μην πας απέναντι στα πιστεύω των παικτών τους\n6) Μην εστιάζεις στο αρνητικό\n7) Δώσε τον έλεγχο\n(7+1) Χτίσε την έννοια της ομάδας\nΓια σχόλια και ερωτήσεις υπάρχει και το\nTwitter ( @Stefanos_Rose )ΠΗΓΗ http://nba.sport24.gr


Συνθήκη πολιτικής κυριαρχίας για τον Μητσοτάκη μέσω κρίσεων - Marketnews.gr\nΔεν είναι μόνο ελληνικό ίδιον. Για παράδειγμα, έβλεπα χθεσινή μέτρηση για τη Δημόσια Τηλεόραση της Γερμανίας, όπου η Άνγκελα Μέρκελ «τσιμπάει» 11 μονάδες δημοφιλίας, γιατί διαχειρίζεται την κρίση όπως κάθε κρίση: με στιβαρότητα και επάρκεια, τουλάχιστον όπως το βλέπει το εσωτερικό της ακροατήριο.\nΟ Κυριάκος Μητσοτάκης, στα καθ’ ημάς, δημιουργεί μια συνθήκη πολιτικής κυριαρχίας, την οποία δεν πέτυχε σε ευθύγραμμες συνθήκες, εφαρμόζοντας το πρόγραμμά του, αλλά μέσα από δύο μείζονες κρίσεις, κάνοντας όλες τις αναγκαίες ενέργειες, αλλά, παράλληλα, κάνοντας και τομές που θα ήταν αδιανόητες μερικούς μήνες πριν, όπως τον βαθμό του ψηφιακού μετασχηματισμού της χώρας. Η εικόνα του είχε ήδη ενισχυθεί από τη διαχείριση της κρίσης στον Έβρο, αλλά η κατάσταση της πανδημίας είναι κρίση άλλου μεγέθους. Και εδώ φαίνεται πως περνάει στον κόσμο η αίσθηση ότι η κυβέρνηση κάνει τη δουλειά της και το κράτος λειτουργεί.\nΠροφανώς, σε καταστάσεις «πολεμικές», ο κόσμος τείνει να συσπειρώνεται γύρω από τον «αρχιστράτηγο». Το ζήτημα, όμως, είναι ότι σε αυτή τη φάση ο ρόλος της εκάστοτε αντιπολίτευσης είναι άχαρος. Όταν παρέλθει αυτή η κρίση, αν την έχουμε «γλιτώσει» με τις μικρότερες δυνατές απώλειες σε ανθρώπινες ζωές και την οικονομία, τότε ο κ. Μητσοτάκης θα είναι αναβαπτισμένος, αυτή τη φορά για να ξαναγυρίσει «το κλειδί στη μηχανή» της χώρας.


Κείμενο αλληλεγγύης του Πάνου Μιχαλάκογλου προς την Εύη Στατήρη | BLOKO\nΑρχική / Ανθρώπινα Δικαιώματα / Αποφυλακίσεις / Ελλάδα / Συνωμοσία / Κείμενο αλληλεγγύης του Πάνου Μιχαλάκογλου προς την Εύη Στατήρη\nΚείμενο αλληλεγγύης του Πάνου Μιχαλάκογλου προς την Εύη Στατήρη\n9/17/2015 Ανθρώπινα Δικαιώματα , Αποφυλακίσεις , Ελλάδα , Συνωμοσία Edit\nΓια άλλη μια φορά το σύστημα έδειξε το πραγματικό του πρόσωπο και η εκδικητικότητα του πήρε σάρκα και οστά με την παράνομη (σύμφωνα με\nτους δικούς τους νόμους)κράτηση της συντρόφου του Γεράσιμου Τσάκαλου Έυης Στατήρη. Το μόνο της "έγκλημα" είναι η ανθρώπινη σχέση που έχει με τον σύντροφο Γεράσιμο Τσάκαλο.\nΒλέπετε το σύστημα θέλει να κάνει ρουφιάνους αυτούς που ούτε οι ναζί δεν τόλμησαν να κάνουνε. Τους συντρόφους, τις συντρόφισες, τις μανάδες, τους φίλους και τους συγγενείς. Αλλα και τους ανθρωπων που αγωνιζονται για την ατομικη ελευθερια, την προσωπικη ανεξαρτησια, τη χαρα και την αναρχια.\nΒέβαια ο στόχος τους είναι διπλός. Απο τη μία να εκδικηθούν αυτούς που δε σκύβουν το κεφάλι και από την άλλη να εκφοβήσουν όποιον θέλει να δείξει αλληλλεγγύη και να υποστηρίξει τους φυλακισμένους αγωνιστές. Και βέβαια να τρομοκρατήσει οποιονδήποτε σκέφτεται να τραβήξει το δύσκολο δρόμο της αναρχίας και της καταστροφής του συστήματος.\nΣτις μαριονέτες του συστήματος στέλνω ενα μύνημα: "Δε μας φοβίζετε μας εξοργίζετε και κάνετε τη θέληση μας πιο δυνατή για την καταστροφή σας."\nαναρχικός Πάνος Μιχαλάκογλου


ΣΠΟΥΔΕΣ ΣΤΗΝ ΙΤΑΛΙΑ ΙΤΑΛΙΚΑ ΠΑΝΕΠΙΣΤΗΜΙΑ: Οργιάζει η παραπληροφόρηση για τα Ιταλικά Πανεπιστήμια.\nΟργιάζει η παραπληροφόρηση για τα Ιταλικά Πανεπιστήμια.\nΠληροφορούμαστε ότι οργανισμός ελληνικός, διαφήμισε έντονα και διοργάνωσε συγκέντρωση σε κεντρικό ξενοδοχείο των Αθηνών, πληροφορώντας του υποψηφίους για τα Ιταλικά Πανεπιστήμια. Μάλιστα υπήρχε και εκπρόσωπος του Πολυτεχνείου ή του Πανεπιστημίου του Μιλάνου, που έδωσε τις εξής πληροφορίες.\nΣτην ερώτηση που του έγινε αν οι μαθητές που τελειώνουν μια σχολή Πανεπιστημιακή ή των ΤΕΙ, μπορούν να κάνουν «συντόμευση» σπουδών σε παρεμφερή Πανεπιστημιακή σχολή της Ιταλίας απάντησε ο εκπρόσωπος του Μιλάνου ότι οι αναγνωρίσεις των credits ….έχουν καταργηθεί από το 2010 και κατά συνέπεια δεν μπορεί να κάνει συντόμευση σε προπτυχιακό. Προέτρεψε δε, την μαθήτρια, να μην πάει για προπτυχιακό, αλλά να πάει για master.\nΗ κοπέλα και οι γονείς της, πήραν έξαλλοι τηλέφωνο στην σχολή μας, και μας ρώτησαν γιατί δεν τους ενημερώσαμε για το γεγονός ότι από το 2010, δεν μπορούν οι μαθητές να κάνουν συντόμευση σπουδών σε παρεμφερή σχολή.\nΕμείς βέβαια, απαντήσαμε ότι δεν έχουμε καμία απολύτως ενημέρωση για το γεγονός και μας παραξένεψε, διότι στείλαμε μαθητές για συντόμευση το…2011!!!\nΕπικοινωνήσαμε με την Ιταλική Πρεσβεία, και μας είπαν ότι κάτι τέτοιο δεν ισχύει, και σκεφτήκαμε ότι το έκαναν για να προωθήσουν τα master τα οποία εκπροσώπευαν. ....απίστευτο στο βωμό της προπαγάνδας?!!!!!!!!!\nΚαθηγητής Ιταλικής (http://www.italingua.gr)


Οδηγήστε ή μετακινηθείτε με την Uber στην πόλη Auburn | Uber\nΟδηγήστε με την Uber στην πόλη Auburn\nΚερδίστε χρήματα με τους δικούς σας όρους. Θέσεις εργασίας ως οδηγοί πλήρους και μερικής απασχόλησης για ανεξάρτητους συνεργάτες στην πόλη Auburn σάς δίνουν την ευκαιρία να εργάζεστε όσο θέλετε. Η Uber τακτοποιεί όλες τις λεπτομέρειες προκειμένου να εστιάσετε στην οδήγηση του αυτοκινήτου σας όποτε σας βολεύει.\nΗ Uber θέλει πάρα πολύ να κάνει την πόλη σας καλύτερη. Για τον λόγο αυτό, συνεργαζόμαστε με χιλιάδες οδηγούς στην πόλη σας (Auburn). Από κοινού, δίνουμε πνοή στην τοπική οικονομία, βοηθάμε στο να μην κυκλοφορούν στους δρόμους μεθυσμένοι και προάγουμε ένα καλύτερο περιβάλλον με λιγότερη κίνηση.\nΘέλετε να εργαστείτε μαζί μας στην πόλη Auburn;


Στην Καλαμπάκα με την Εθνική Ομάδα Στίβου ο Περιφερειάρχης Θεσσαλίας Κώστας Αγοραστός - trikalaenimerosi\nΚαλαμπάκα | 02 Δεκ 2021, 17:22\nΕίναι η πρώτη φορά, από τη δεκαετία του ’80, που γίνεται μια οργανωμένη προσπάθεια για τη δημιουργία camp προετοιμασίας των αθλητών των μεσαίων και μεγάλων αποστάσεων.\nΑρωγός σε αυτή την προσπάθεια στάθηκε η Περιφέρεια Θεσσαλίας η οποία μετά από συνεργασία που είχε με τον ΣΕΓΑΣ φρόντισε για τη διαμονή των αθλητών και του προπονητικού τιμ στην περιοχή της Καλαμπάκας.\nΟ Αντιπρόεδρος του ΣΕΓΑΣ Κώστας Κεντέρης, οι Προπονητές Δημήτρης Θεοδωρίδης, Σταύρος Καρρές και οι αθλητές στη συζήτηση που είχαν με τον Περιφερειάρχη εξέφρασαν την επιθυμία η περιοχή των Τρικάλων να αποτελέσει βασικό προπονητικό τους προορισμό για την προετοιμασία για τα βαλκανικά και πανευρωπαϊκά πρωταθλήματα.\nΔήλωσαν απόλυτα ικανοποιημένοι από τη φιλοξενία καθώς η περιοχή είναι ιδανική τόσο από άποψη υποδομών όσο και από άποψη κλιματολογικών συνθηκών, που προσομοιάζουν με εκείνες του Δουβλίνου.\nΗ ελληνική αποστολή δήλωσε αισιόδοξη για την πορεία της στο Πανευρωπαϊκό Πρωτάθλημα και ζήτησε από τον Περιφερειάρχη Θεσσαλίας Κώστα Αγοραστό να τη συνοδεύσει στο Δουβλίνο.\n«Είναι μεγάλη χαρά και τιμή να φιλοξενούμε αθλητές που εκπροσωπούν την χώρα μας σε διεθνείς διοργανώσεις. Συνεργαζόμαστε με τον ΣΕΓΑΣ και ευχόμαστε καλή επιτυχία στην Εθνική μας Ομάδα.\nΗ Περιφέρεια Θεσσαλίας στηρίζει με σύγχρονες αθλητικές υποδομές, με έργα και δράσεις τον αθλητισμό. Ο αθλητισμός δίνει χρόνια στη ζωή και ζωή στα χρόνια. Στηρίζουμε κάθε προσπάθεια που αναδεικνύει την περιοχή μας σε αθλητικό προορισμό, δημιουργεί ρεύμα αθλητικού τουρισμού και συνθήκες ανάπτυξης» δήλωσε ο Περιφερειάρχης Θεσσαλίας Κώστας Αγοραστό.


ΠΑΡΑΤΗΡΗΤΗΣ ΦΛΩΡΙΝΑΣ: Μαΐου 2019\nΕυχαριστώ από καρδιάς όλες τις Φλωρινιώτισσες και όλους τους Φλωρινιώτες που με τίμησαν με την ψήφο προτίμησής τους και με εξέλεξαν Περιφερειακό Σύμβουλο Φλώρινας. Η προτίμησή σας στο πρόσωπό μου είναι ταυτόχρονα και εντολή να «Αλλάξουμε Πορεία» και, με επικεφαλής τον Γιώργο Κασαπίδη, να χαράξουμε τον δρόμο για την ανάπτυξη του τόπου μας και της Δυτικής\nΟ Αστρονομικός Σύλλογος Δυτ. Μακεδονίας κλείνει τον φετινό χειμερινό κύκλο διαλέξεων, με μια ομιλία για την Σχετικότητα.\nΓι' αυτήν την διάσημη (κατ' όνομα) αλλά και τόσο άγνωστη θεωρία, θα μιλήσει ο μαθηματικός κ. Γεροντίδης Θεόδωρος την Κυριακή 2 Ιουνίου 2019 στις 7μ.μ. στην νέα βιβλιοθήκη Κοζάνης.\nΚΕΝΤΡΙΚΗ ΟΜΙΛΙΑ ΤΟΥ ΥΠΟΨΗΦΙΟΥ ΔΗΜΑΡΧΟΥ ΚΩΣΤΑ ΘΕΟΔΩΡΙΔΗ\nΚΕΝΤΡΙΚΗ ΟΜΙΛΙΑ ΤΟΥ ΥΠΟΨΗΦΙΟΥ ΔΗΜΑΡΧΟΥ ΣΤΑΘΗ ΚΩΝΣΤΑΝΤΙΝΙΔΗ\nΟ υποψήφιος Δήμαρχος Φλώρινας κ. Στάθης Κωνσταντινίδης σας προσκαλεί\nστην ανοιχτή προεκλογική του ομιλία, την Παρασκευή 31 Μαΐου 2019 και ώρα 8,30μ.μ,\nστο Εκλογικό Κέντρο του Συνδυασμού ¨Ενότητα- Συνεργασία¨( στον πεζόδρομο της Φλώρινας).\nΚΕΝΤΡΙΚΗ ΟΜΙΛΙΑ ΤΟΥ ΥΠΟΨΗΦΙΟΥ ΔΗΜΑΡΧΟΥ ΒΑΣΙΛΗ ΓΙΑΝΝΑΚΗ\nΟ υποψήφιος Δήμαρχος Βασίλης Γιαννάκης και ο συνδυασμός «ΦΛΩΡΙΝΑ, τόπος ζωής μας», σας προσκαλούν στην κεντρική ομιλία που θα πραγματοποιηθεί αύριο, Παρασκευή\n«Άρνηση κ. Μπιτάκη να προσέλθει σε δημόσιο τηλεοπτικό διάλογο με κανόνες»\nΕνημερώνουμε τους συνδημότες μας ότι ύστερα από πρόσκληση δύο τηλεοπτικών σταθμών για τη διενέργεια τηλεμαχίας (debate) μεταξύ των δυο υποψήφιων Δημάρχων Αμυνταίου, ο κ. Μπιτάκης αρνήθηκε να προσέλθει, γεγονός που υποδηλώνει ότι δεν επιθυμεί την αντικειμενική ενημέρωση των πολιτών.\nΟι έδρες στα νέα Δημοτικά Συμβούλια των Δήμων Αμυνταίου, Φλώρινας και Πρεσπών\nΣύμφωνα με επίσημα στοιχεία του Υπουργείου Εσωτερικών, οι έδρες που καταλαμβάνουν οι συνδυασμοί των υποψηφίων Δημάρχων Αμυνταίου, Φλώρινας και Πρεσπών στα νέα Δημοτικά Συμβούλια, έχουν ως εξής:\nσύλλογοσ φίλων Αγ. Όρους και Ιερών Μονών "Άγιος Παϊσιος"\nΗ προθεσμία υποβολής των απαραίτητων δικαιολογητικών για το αγροτικό τιμολόγιο η οποία λήγει\nστο τέλος Μαΐου, μετατίθεται για την 30η Σεπτεμβρίου 2019.\nΤο ήθος και η πολιτική του εμπειρία αποτελούν τα καλύτερα εχέγγυα για την ανατολή μιας νέας περιόδου για την κοινωνία μας.\nΑναρτήθηκε από Παρατηρητής στις 7:55 π.μ. Δεν υπάρχουν σχόλια:\nΑναρτήθηκε από Παρατηρητής στις 7:53 π.μ. Δεν υπάρχουν σχόλια:\nΟ Εμπορικός Σύλλογος Αμυνταίου ανακοίνωσε τη διενέργεια τακτικών εκλογικών διαδικασιών για την ανάδειξη νέου Διοικητικού Συμβουλίου την Κυριακή 9 Ιουνίου 2019\nΟ λαός μίλησε. Η αγωνία για την επόμενη μέρα είναι έκδηλη. Είναι ξεκάθαρο ότι γύρισε την πλάτη στον λαϊκισμό, στα ψέματα, στις κάλπικες υποσχέσεις, στον διχαστικό λόγο και τελικά στη δημοκρατική εκτροπή. Η ήττα του κ. Τσίπρα είναι βαριά και είναι προσωπική. Ο λαός αντιστάθηκε στο διχασμό της κοινωνίας και στα θεσμικά δημοκρατικά ατοπήματα. Αντιστάθηκε στην προσβολή της εθνικής του υπερηφάνειας.\nΗ ΔΕΗ Α.Ε. ανακοινώνει ότι κατόπιν συνεννόησης με το αρμόδιο Υπουργείο, μετατίθεται για τις 15\nΙουλίου 2019 η ημερομηνία υποβολής προσφορών για την πώληση των λιγνιτικών σταθμών, λόγω των πολιτικών εξελίξεων.\nΕΥΧΑΡΙΣΤΗΡΙΟ ΤΟΥ ΥΠΟΨΗΦΙΟΥ ΔΗΜΑΡΧΟΥ ΣΤΑΘΗ ΚΩΝΣΤΑΝΤΙΝΙΔΗ\nΟι εκλογές της 26ης Μαΐου έδωσαν μια ξεκάθαρη νίκη και έστειλαν ηχηρό μήνυμα σε εθνικό και περιφερειακό επίπεδο. Αρχίζουμε τον αγώνα για την επόμενη μέρα για την Ελλάδα και την Φλώρινα με τον Κυριάκο Μητσοτάκη , τον Γιώργο Κασαπίδη και όλους τους Έλληνες ενωμένους. Να ευχαριστήσω όλους τους φίλους και τις φίλες που\nΕΥΧΑΡΙΣΤΗΡΙΟ ΤΟΥ ΥΠΟΨΗΦΙΟΥ ΔΗΜΑΡΧΟΥ ΚΩΣΔΑ ΘΕΟΔΩΡΙΔΗ\nΑναρτήθηκε από Παρατηρητής στις 12:12 π.μ. Δεν υπάρχουν σχόλια:\nΑναρτήθηκε από Παρατηρητής στις 12:06 π.μ. Δεν υπάρχουν σχόλια:\nΑΙΜΟΔΟΣΙΑ ΑΠΟ ΤΟΝ ΣΥΝΔΥΑΣΜΟ «ΦΛΩΡΙΝΑ τόπος ζωής μας»\nΈνας συνδυασμός που στο επίκεντρο της πολιτικής του βρίσκεται\nΤο Δ.Σ. της Ευξείνου Λέσχης Φλώρινας θέλει να ευχαριστήσει θερμά τον Συνταγματάρχη Πεζικού κ. Γκόνη Νικόλαο, διοικητή\n6ο ΔΗΜ. ΣΧΟΛΕΙΟ ΦΛΩΡΙΝΑΣ «ΙΩΝ ΔΡΑΓΟΥΜΗΣ» ΗΜΕΡΑ ΟΛΥΜΠΙΑΚΩΝ ΑΓΩΝΩΝ\nΣτο σχολείο μας σήμερα πραγματοποιήθηκαν με επιτυχία δραστηριότητες με αφορμή το πρόγραμμα της Περιφερειακής Δ/νσης Δυτ. Μακεδονίας με θέμα «\nΠολιτιστικές και Αθλητικές δράσεις για την ανάδειξη του Ολυμπιακού Ιδεώδους στην Μακεδονία και τη Θράκη». Συμμετείχαν όλοι οι μαθητές του σχολείου κάτω από την επίβλεψη των γυμναστών κ. Τερεζής Σοφίας και κ. Τοσουνίδη Λάζαρου. Την εκδήλωση παρακολούθησε ο Δ/ντης Α/θμιας Εκπ/σης Φλώρινας κ. Σαββάκης Κίμων και εκπρόσωποι του Συλλόγου Γονέων και Κηδεμόνων\nΑναρτήθηκε από Παρατηρητής στις 6:58 μ.μ. Δεν υπάρχουν σχόλια:\nΟ Διευθυντής και οι διδάσκοντες καθηγητές του 1ου Γενικού Λυκείου Φλώρινας ευχαριστούν ιδιαίτερα το Δ.Σ. του Συλλόγου Γονέων και Κηδεμόνων του Σχολείου μας, που αποτελείται από τα παρακάτω μέλη:\nΜπάρο Γεώργιο : Πρόεδρο\nΑλεξίου Γεώργιο : Αντιπρόεδρο\nΟψειρέτη Φανή : Ταμία\nΚουτσιπέτκου Σοφία : Γραμματέα\nΚόλλη Χρήστο : Μέλος\nΑναρτήθηκε από Παρατηρητής στις 6:54 μ.μ. Δεν υπάρχουν σχόλια:\nΕπισκέψεις σε υπηρεσίες του υποψήφιου Δημάρχου Στάθη Κωνσταντινίδη\nΕθιμοτυπικές και ουσιαστικές επισκέψεις στις Δημόσιες Υπηρεσίες της Φλώρινας , πραγματοποίησε την Πέμπτη 23 Μαΐου 2019, ο υποψήφιος Δήμαρχος Φλώρινας κ. Στάθης Κωνσταντινίδης συνοδευόμενος από μέλη του συνδυασμού ¨Ένότητα-Συνεργασία¨.\nΑναρτήθηκε από Παρατηρητής στις 6:34 μ.μ. Δεν υπάρχουν σχόλια:


Επιστήμη vs Θρησκεία (Εξέλιξη των ειδών κ.λπ.) - Σελίδα 98 - Το forum του μεταφυσικού\nΣελίδα 98 από 256 < 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150 151 152 153 154 155 156 157 158 159 160 161 162 163 164 165 166 167 168 169 170 171 172 173 174 175 176 177 178 179 180 181 182 183 184 185 186 187 188 189 190 191 192 193 194 195 196 197 198 199 200 201 202 203 204 205 206 207 208 209 210 211 212 213 214 215 216 217 218 219 220 221 222 223 224 225 226 227 228 229 230 231 232 233 234 235 236 237 238 239 240 241 242 243 244 245 246 247 248 249 250 251 252 253 254 255 256 >\nΓια ποιόν τον πέρασες esmike; Για κανέναν....\nόχι και τόσο έξυπνος θρασύδειλος, που κρύβεται πίσω από το πληκτρολόγιό του και τις αμολάει στο ίντερνετ εκ τους ασφαλούς.\nΘα σχολιάσει, μην αγχώνεσαι.\nΤελευταία επεξεργασία από το χρήστη libero : 19-11-14 στις 00:24\nesmike, εξ ορισμού το άρθρο που παραθέτεις γράφει μπούρδες.\nheretic, το άρθρο του esmike γράφει ακριβώς τα ίδια με αυτό που εσύ παρέθεσες , μόνο που είναι πιο εκλαϊκευμένο.\nΤο ξυράφι του Όκκαμ σου λέει κάτι;\nΜόνος σου ρωτάς , μόνος σου απαντάς...Σου λέει ο άνθρωπος οτι πριν το ΒΒ η ύλη υποτίθεται οτι βρισκόταν σε μία κατάσταση την οποία προκειμένου να την περιγράψει κανείς καταλήγει σε περισσότερα προβλήματα από αυτά τα οποία λύνει. Έτσι προτάθηκε η θεωρία του qssc η οποία παρακάμπτει αυτά τα προβλήματα και εξηγεί κάποια φαινόμενα. Δεν υποστήριξε κανείς οτι αποδείχθηκε κάτι , απλά παρουσιάζεται σαν ένας προσανατολισμός των ερευνών που γίνονται επάνω στο θέμα. Τώρα , το συμπέρασμά σου σχετικά με τους θεολόγους μόνο φαιδρό μπορώ να το χαρακτηρίσω.\nΣτο κάτω κάτω της γραφής, χαμήλωσε και λίγο τους τόνους σου. Τουλάχιστον τα τελευταία 200(?) μηνύματά σου είναι σκέτος αφορισμός και ουσία μηδέν. Και σαν να μην φτάνει μόνο αυτό , όταν σου ζητάμε να υποστηρίξεις τις απόψεις σου με πιο ουσιαστικά επιχειρήματα μας την λές και απο πάνω.\nΆμα το κάνει... εγώ θα πάω για ενεργειακή θεραπεία στον Πασχαλίδη...\nΗ πρώτη και εξωφρενική θεωρία της εξέλιξης(χωρίς την παρέμβαση, τον έλεγχο και την φροντίδα ενός κατασκευαστή) βασίζεται στην αναρχική άρνηση λατρείας ενός προσωπικού Θεού και στην "αυτοοργάνωση".\nΑκόμη και αν οι αναρχικοί κατανοούν βαθιά μέσα τους πως η εξέλιξη μιας μηχανής χωρίς κατασκευαστή είναι κάτι βλακώδες και απίθανο, δεν θέλουν να σκεφθούν πως ο άνθρωπος έχει κατασκευαστή για να μην αποδίδουν λατρεία πουθενά. Και όμως ο υλισμός στον οποίο πιστεύουν εξυπηρετεί την λατρεία της σάρκας, οπότε ας μην καυχώνται πολύ για την αναρχία τους. Είναι και αυτοί δούλοι της σαρκός.\nΌποιος αναρχικός δεχθεί Θεό με αυτή την απίστευτη θεωρία, τον κάνει να φαίνεται σαν ένα αναίσθητο και αδιάφορο ον που παρατάει ένα χάος, αφήνοντας το να αυτοοργανωθεί και να μετατραπεί σε κόσμο μόνο του! Σαν να ήθελε ο Θεός να μην γίνει Πατέρας και τα παιδιά του να είναι αναρχικά που δεν θα αναγνωρίζουν κανένα. Σε αυτήν την περίπτωση δεν μπορούμε να μιλάμε για ΕΡΓΑ του Θεού, αλλά για έργα των...τυχαίων μεταλλάξεων και της ... φυσικής επιλογής.\nΑλλά συνήθως οι περισσότεροι αναρχικοί αν είναι να δεχθούν κάτι σαν Θεό, θα προτιμήσουν να δεχθούν κάτι απρόσωπο, την ίδια την ύλη, το ΧΑΟΣ. Ο πανθεισμός τους χαιδεύει τα αυτιά.\nΚάποια άλλη θεωρία εξέλιξης που δέχεται την παρέμβαση ενός Θεού για να εξελίξει τα έργα Του, Τον παρουσιάζει σαν έναν ατελή Θεό που δεν μπορεί να δημιουργήσει κάτι μια και καλή, αλλά κάνει συνεχώς αναβαθμίσεις και μετατροπές στα έργα Του όπως ο ατελής άνθρωπος. Ένας Θεός χωρίς παντογνωσία...που μαθαίνει από τα λάθη του και φτιάχνει συνεχώς κάτι καινούργιο και καλύτερο.\nΣυμπέρασμα. Οποιαδήποτε θεωρία βιολογικής εξέλιξης είναι ΕΝΤΕΛΩΣ ΑΝΤΙΘΕΤΗ με τον τέλειο Θεό της Βίβλου.\nΤελευταία επεξεργασία από το χρήστη Χρίστος Έλ : 19-11-14 στις 05:55\nΣχήμα λόγου είναι. Αυτό έλειπε!\nΔεν το κουβάλησε ο admin του Phyicsgg εδω μέσα, εσυ το έφερες\nΚαι εγω απευθυνόμουν σε σένα κι οχι στον Βασίλη\nΕίναι προφανές οτι δεν θα μπορούσες να γράψεις άρθρο, δεν χρειάζεται να το γράψις 10 φορρές. Στο που απαντάω είναι δικό μου θέμα\nΚι εσύ είσαι οικοδομικό υλκό και εξάρτημα κινητήρα σε βλάβη. Αν θέλεις αποδείξεις πες μου το.\nΔεν μου έχει απομείνει τίποτα, θα μου δώσεις λίγη απο την δική σου;\nΔεν είναι κατακριτέο να είσαι πιτσαδόρος. Είναι μια αξιοπρεπής δουλειά. Κατακριτέο είναι να το παίζεις επιστήμονας και γυρίζεις στα φόρουμ και να γράφεις μπουρδες. Ειδικά οταν είσαι του δημοτικού, τότε γίνεται τραγικό.\nΣΕ ΠΡΟΚΑΛΩ ΝΑ ΣΧΟΛΙΑΣΕΙS ΣΤΟΝ ΙΣΤΟΤΟΠΟ Physicsgg!!![/QUOTE]\nΩπα, τι έγινε πάλι;\nΕιδικά τα "200 τελευταία μηνύματά" μου είναι ουσιαστικά επιχειρήματα. Αν σου φαινονται "αφορισμοί" είναι επειδή απαντάω στους αφορισμούς που γράφετε οι συγκεκριμένοι. Είδες πως φαίνονται αυτά που γράφετε όταν τα διαβάζετε απο άλλους;\nbtw δεν θα είναι και άσχημο να περάσεις απο τον Πασχαλίδη. Μπορεί να σου φύγει το hating style που έχεις\nΤελευταία επεξεργασία από το χρήστη heretic : 19-11-14 στις 08:22\nΚαι για να χαλαρώσω λίγο τα πράγματα ξεφέυγοντας από τα στενά όρια της κουβέντα σας, ενδιαφέρον έχει η απόψη του Irvin Yalom παρακάτω (μέρος συνέντευξής του):\n- Προτιμάτε έναν ευσπλαχνικό ιερέα ή έναν ψυχρό ψυχοθεραπευτή;\n- Εάν ο ιερέας είναι ευσπλαχνικός και σοφός, σίγουρα θα τον προτιμούσα.\nΠροσωπικά με καλύπτει στο βαθμό που μας καλύπτουν σήμερα πράγματα στο βαθμό που τα γνωρίζουμε και με τη διαπίστωση ότι προς αυτή την κατεύθυνση, η έρευνά μου, που συνεχίζεται, δε δείχνει να είναι αδιέξοδη. Υπάρχει μια λογική πίσω από αυτό και δε τη βρίσκω πίο αβάσιμη από άλλες. Ίσα ίσα οδηγεί σε απαντήσεις που δημιουργούν λιγότερα ερωτηματικά.\nΠοια η αρχική φύση;\nΌχι κάτι άυλο αλλά φαίνεται να ήταν (κατά τη αντίληψη αυτή) μια φύση που επέτρεπε να λειτουργούν τα πράγματα χωρίς την "αρπακτικότητα" που σύμπαντος όπως είναι τώρα.\nΤελευταία επεξεργασία από το χρήστη Pholarchos : 19-11-14 στις 09:27\nΟ Γιάλομ σε αυτήν την συνέντευξή του θίγει και απαντάει σε πολύ περισσότερα θέματα, απ' όποιο συμπέρασμα βγήκε απο τις ώρες που δαπάνησαν όλοι οσοι έγραψαν σε αυτό το θέμα. Ισως γιατί δεν έχει πέσει ποτέ σε αυτήν την παγίδα.\n...και είμαι σίγουρος οτι δεν διάβασες ούτε μια λέξη απο την τεκμηριωμένη επιστημονική δημοσίευση που έδωσα, η οποία αποτελεί έργο επωνύμου φυσικού και οχι κάποιου ανώνυμου που ισχυρίζεται οτι είναι φυσικός. Οι απαντήσεις (που δεν θα σου μεταφέρω) βρισκονται στις σελίδες 24 (μέση) έως το τέλος της 25.\nΑυτά τα λίγα απο εμένα και τέρμα, όσον αφορά τον σχολιασμό των γραπτών αυτών που ασχολούνται με την συγγραφή αφορισμών (και προβάλλουν το εγώ τους πάνω στους άλλους).\nΤελευταία επεξεργασία από το χρήστη heretic : 19-11-14 στις 10:24\nΑπο heretic - Σήμερα 10:20\n<<Αυτά τα λίγα απο εμένα και τέρμα, όσον αφορά τον σχολιασμό των γραπτών αυτών που ασχολούνται με την συγγραφή αφορισμών (και προβάλλουν το εγώ τους πάνω στους άλλους>> ).\nΑρχική Δημοσίευση από heretic - Σημερα 08:30\nΠεριμενω τις αποδειξεις .\nΌλες οι ώρες είναι GMT +2. Η ώρα τώρα είναι 11:58.


Βρήκαμε τη λύση στο αιώνιο ερώτημα.\nΦαντάζομαι θα έχεις παρατηρήσει πώς κάθε τζιν στη δεξιά του πλευρά έχει μια έξτρα τσέπη. Εκτός από τις τέσσερις κλασσικές, δύο πίσω και δύο μπροστά, υπάρχει μια ακόμη μικρή τσέπη που οι περισσότεροι δεν της δίνουμε καν σημασία.\nΚάποιος λόγος υπάρχει, όμως, για να την τοποθετήσει εκεί ο Levi Strauss, ο πρώτος άνθρωπος που δημιούργησε τζιν παντελόνι με πέντε τσέπες και στη συνέχεια τον μιμήθηκαν οι περισσότεροι σχεδιαστές.\nΗ τσέπη αυτή, λοιπόν, ονομάζεται “watch pocket” (τσέπη ρολογιού) και σε αυτό το σημείο, όταν πρωτοδημιουργήθηκαν τα τζιν, οι άνδρες που το φόραγαν συνήθιζαν να τοποθετούν το ρολόϊ τους, το γνωστό και ως ρολόι τσέπης.\nΜπορεί τα ρολόγια τσέπης να μην είναι πλέον στη μόδα και να μην τα έχουμε καθημερινά επάνω μας, ωστόσο η μικρή τσέπη στη δεξιά πλευρά των τζιν παντελονιών έχει παραμείνει. Πλέον αρκετοί την χρησιμοποιούν για ψιλά, ενώ όλως περιέργως πολλές φορές όταν χάνουμε κάτι (όπως ένα usb stick) συνήθως βρίσκεται εκεί.


Οικογενειακή τραγωδία στο Νέο Ηράκλειο - Radio NET 101,9\nΠριν από λίγο εντοπίστηκαν σε διαμέρισμα στο Νέο Ηράκλειο δύο νεκρά αδέρφια. Το διαμέρισμα βρίσκεται στην οδό Ολυμπίας και είναι οικογενειακή μονοκατοικία. Πρόκειται για έναν άνδρα ηλικίας 34 ετών και μια γυναίκα ηλικίας 29 ετών.\nΣύμφωνα με πληροφορίες, φέρουν τραύμα από όπλο, ενώ στο σημείο έχει σπεύσει η Αστυνομία. Σύμφωνα με τις ίδιες πηγές, εντός του σπιτιού βρέθηκε μια καραμπίνα.\nΣύμφωνα με τις πρώτες ενδείξεις, ένα σενάριο δείχνει ο άνδρας να σκότωσε την αδελφή του με την κυνηγετική καραμπίνα και στη συνέχεια να αυτοκτόνησε. Κατά τις ίδιες πληροφορίες τα δύο αδέλφια αντιμετώπιζαν ψυχολογικά προβλήματα.\nΣύμφωνα με πληροφορίες του ΑΠΕ, τα δύο αδέρφια τα εντόπισε ο αδερφός τους που μένει σε διαμέρισμα της ίδιας μονοκατοικίας. Στο σημείο σπεύδει και ιατροδικαστής, το πόρισμα του οποίου αναμένεται να «ρίξει φως» σε αυτή την οικογενειακή τραγωδία.\nΔιονύσης Ζάχος στο ”Έτσι Απλά…” του ΡΑΔΙΟ-ΝΕΤ 101,9: Καμάρια μου… Να μείνουμε άνθρωποι!!! (ηχητικό)